11 Tip Setiap Ayah Patut Tahu Ada Dalam ‘Cheat Sheet’ Ini

Dalam hidup seorang anak, tidak semestinya hanya ada ibu. Ayah juga berperanan penting dalam perkembangan dan tumbesaran anak terutamanya dari segi psikologi.

Ayah, seperti mana ibu kadangkala memerlukan juga panduan untuk didik anak jadi yang terbaik. Didikan ayah boleh bermula sedari anak lahir dan percayalah gabungan didikan ayah dan ibu mampu melahirkan generasi yang memberi kebaikan pada masa depan.

Berikut cheat sheet yang kaum ayah boleh gunakan untuk pastikan ayah sentiasa nombor 1 di mata dan hati anak-anak.

Tidak dinafikan, ayah-ayah sibuk dengan kerja dan mencari rezeki. Ta kisahlah walau pun hanya ada sedikit ruang masa, manfaatkan sebaiknya dengan anak-anak.

Luangkan masa sebaik yang boleh dan jadikan sebagai quality time bersama anak. Elakkan beralih tumpuan pada perkara lain semasa bersama anak, kerana anak boleh merasai keberadaan ayahnya di situ.

Hidup ayah akan sedikit tunggang- langgang dan huru-hara pada tahun-tahun awal kelahiran anak sahaja. Memang sukar untuk menangani kerenah anak kecil yang perlukan perhatian.

Namun bila anak sudah mempunyai corak tidur yang tetap atau sudah pandai berdikari, hidup ayah akan jadi lebih teratur dan tenang. Jadi usah risau, perkara ini akan bertambah mudah akhirnya.

3. Tanggungjawab menjaga anak perlu dikongsi bersama isteri

Suami elakkan memandang tanggungjawab menjaga anak sebagai tugasan isteri seorang. Hentikan amalan orang dulu-dulu yang menganggap tanggungjawab ini adalah di atas isteri sahaja. Usahakan untuk libatkan diri dengan setiap urusan anak-anak dan berkongsi beban dan amanah ini dengan isteri.

Ayah perlu didik anak untuk buat keputusan sendiri, supaya bila dewasa nanti mereka mampu berfikir dan lebih gembira dengan keputusan yang mereka buat sendiri.

Anak-anak suka kebebasan namun ayah perlu tetapkan parameter tertentu supaya anak tidak melampaui batas. Beri ruang mereka buat pilihan. Contohnya mahu makan nasi lemak atau bijirin dengan susu untuk sarapan, bagi anak yang masih kecil.

Menjadi ayah dan ibu sudah pasti menuntut kesabaran yang bukan sedikit. Jika berasa sangat marah, cuba tarik nafas dalam-dalam dan lepaskan. Atau setidaknya berjalan ke ruang yang lain untuk bertenang.

Ia juga untuk menunjukkan contoh pada anak dalam menangani rasa marah dan memupuk sifat sabar. Bagi ayah ibu muslim, boleh beristighfar atau mengambil wuduk untuk meredakan sedikit kemarahan.

Ayah boleh cuba jadi kreatif dan menyeronokkan bagi anak dengan tujuan menghiburkan mereka. Sesekali mengusik dan bergurau senda, pasti anak akan rasa gembira berdamping dengan si ayah.

Pupuk minat membaca anak dengan membaca bersama-sama. Jadikan salah satu ‘bonding time’ dengan anak-anak melalui buku. Boleh juga dijadikan amalan tradisi. Melalui aktiviti begini, secara tak langsung dapat menambah ilmu ayah dan anak.

Jika anak ada perlawanan sukan, konsert, kejohanan olahraga atau apa sahaja yang memberi makna padanya, si ayah cubalah hadirkan diri jika tiada urusan yang penting. Kehadiran ayah dapat membangkitkan semangat dan menggembirakan anak untuk lakukan lebih baik lagi.

Minda dan fizikal anak berkembang dengan bermain. Biarkan mereka bermain untuk galakkan perkembangan yang baik. Si ayah jadi pemerhati. Tegur hanya bila melebihi batas. Elakkan sering menegur dan beri arahan, anak cepat bosan dan si ayah pening kepala.

Mengurangkan waktu menonton televisyen dan galakkan anak berimaginasi dengan bantuan buku-buku dan permainan yang ada di sekeliling mereka.

Ayah boleh kawal jumlah masa yang dibenarkan untuk menonton televisyen, dan lakukan aktiviti yang membawa lebih manfaat. Di samping itu, dapat elak anak tidur lewat malam jika amalan menonton televisyen tidak dikawal.

Anak akan mudah ikut apa yang ayah dan ibu lakukan. Berusahalah memberikan contoh yang terbaik buat anak. Elak mempamerkan sikap malas, cepat marah, menengking atau memaki.

Salah satu cara mendidik anak secara tak langsung adalah dengan mempraktikkan amalan, tabiat dan perlakuan yang baik di hadapan mereka.

Begitulah sedikit sebanyak panduan untuk menjadi ayah ohsem. Semoga bermanfaat dalam menempuhi cabaran alam kebapaan.


Lelaki Ini Kongsi 13 Tip Bagaimana Merancang Bajet Majlis Perkahwinan

Nota Editor: Encik Fadli menulis tip bajet majlis perkahwinan ini pada bulan 12 yang lalu. Terima kasih kepada beliau kerana sudi berkongsi penulisan ini dengan The Vocket. Semoga ia membantu anda-anda yang sedang merancang perkahwinan.

BACA: Rancang Perkahwinan Dengan Aplikasi MyKawin

Wahhh cuti sekolah ni mesti banyak event orang kahwin. Just nak kongsi tip pada yang bakal berkahwin sempena terbaca cara nak jimat petang tadi dan kebetulan ada kawan minta pendapat.

Sharing aku pun mengikut pengalaman sendiri dan cedok kisah-kisah orang sekeliling:

Aku nak highlight satu je benda paling asas kena buat sebelum kahwin iaitu bajet. Caranya:

Buat dalam Microsoft Excel paling senang, sebab boleh set formula.

Lagi detail bajet lagi bagus dari benda sebesar-besar i.e kenduri, jurugambar, barang hantaran, pelamin dsb sampailah sekecil-kecil benda macam duit mas kahwin yang wajib tu, kos mak andam, kos gubahan, upah jurunikah dan lain-lain.

2. Daripada bajet yang detail tu, automatik akan generate checklist untuk pembelian barang-barang keperluan kahwin nanti.

3. Pastikan asing bajet untuk belah lelaki dan perempuan supaya masing-masing sedar diri dan tahu keupayaan poket masing-masing.

4. Sebelum tidur malam work out lah untuk anggarkan kos masing-masing dan isikan kos setiap item dalam column "Budgeted" atau "Estimated".

5. Kongsi bajet yang ditulis bersama pasangan dan terus terang kemampuan diri.

Paling penting capai kata sepakat jangan masing-masing tak ada komunikasi. Dari sinilah nak belajar tolak ansur.

6. Yang paling penting sepadankan duit dalam poket dengan bajet.

Jangan bajet kahwin ala-ala kayangan dalam rancangan Nona tapi duit sebenar dalam poket ada RM10,000.00 sahaja. Itu yang nanti menyanyi lagu "Pelamin Anganku Musnah".

7. Jadikan bajet itu sebagai tangkal azimat dalam menuju persiapan kahwin.

Pegang ketat-ketat dan patuh bajet itu dalam memilih barang-barang persiapan.

8. Setiap benda yang telah dibeli atau ditempah tulis perbelanjaan sebenar dalam column "Actual".

9. Lagi rendah 'actual' daripada 'budget' lagi bagus (contoh, bajet beli jam RM700, tapi beli sebenar RM550.00).

Penjimatan tadi itulah yang akan digunakan untuk menampung item-item lain yang kos sebenarnya melebihi kos bajet (contoh, bajet cincin nikah RM900.00 tapi kos sebenar RM1200.00).

10. Bincang dengan pasangan perempuan kalau si lelaki tu dah nampak akan kering selepas majlis.

Contoh, dengan bertanya agak-agak duit hantaran boleh tak pakai sikit untuk belanja selepas kahwin seperti beli peti sejuk atau TV.

Nak lagi extreme, buat macam kak Anis Hafiza jadikan duit hantaran sebagai deposit untuk beli rumah.

11. Cuba fikir panjang masa memilih barang sama ada boleh pilih alternative yang lagi menjimatkan atau tak.

Terutamanya barang-barang branded. Jangan nak fikir sangat apa orang kata. Bukan diorang bayarkan pun.

12. Tak payah nak belanja teruk-teruk sangat.

Tak payah buat 2-3 custom album gambar kahwin crystal bagai yang kos beribu-ribu, akhirnya terperuk dalam stor je.

Ataupun kad kahwin ditempah di Bandung yang akhirnya dibuang juga.

Apatah lagi pelamin kahwin tersergam indah demi kepuasan diri untuk menagih pujian hadirin.

Bagi aku yang paling penting makanan, walaupun simple tapi sedap – itu yang akan dikenang dan menjadi sebutan.

13. Paling penting bak kata QS letak sikit bajet contingency kalau-kalau ada kecemasan atau item miscellaneous yang tak diduga.

Pokoknya kalau berkemampuan go on je, tapi kalau acah-acah mampu tu, insaflah. Sebab aku dah kahwin,maka mampu nasihatkan je pada teman dan taulan ceritakan pengalaman.

Nak cerita panjang orang tak rajin baca lak so aku tempek sikit contoh bajet aku pernah buat dulu. Nak detail tak muat lak, so harapnya ada la sikit idea korang nak buat nanti. Pandai-pandailah buat gaya bajet macam mana sekali pun janji faham.

Ini link kalau nak download softcopy: Scribd

BACA: 15 Rekaan Mini Pelamin Pada Harga Bajet Untuk Bakal Pengantin Baru

LIKE dan FOLLOW Vocket di Facebook serta Instagram


Inilah Yang Menjadikan Amazon Lebih Cepat Berjaya Berbanding Walmart

Apabila kita sebut mengenai kedai online atau ‘shopping online,’ jenama yang terlintas tentunya Amazon.com selain Lazada dan Zalora.

Amazon adalah antara syarikat yang mencetus dan memacu pembelian online dunia sekarang.

Pada tahun 1995, Jeff Bezos mula menjual buku dari garaj rumahnya di Seattle. Sehingga sekarang, Amazon masih menjual buku. Tetapi, ia telah berkembang pesat dengan menjual bermacam produk lain selain buku. Fikirkan sahaja apa produk yang kita perlu dan mahu beli, dan cari produk itu di Amazon.

Di laman web Amazon, kita boleh beli lagu, alat elektronik, alat pertukangan, perkakasan dapur, barangan runcit, fesyen, berlian dan lobster. Semua benda ini kita tidak pernah fikir untuk membelinya secara online sebelum ini.

Amazon telah berkembang dengan dahsyat semenjak 1997. Pada tahun 1997, pendapatan mereka hanya USD150 juta. Pada tahun 2015, pendapatan mereka adalah USD107 bilion. Walmart mengambil masa selama 34 tahun untuk mencapai pendapatan USD100 bilion.

Pada Cyber Monday, Amazon.com berjaya menjual sebanyak 37 juta produk atau 428 item setiap saat.

Apa yang menjadikan Amazon begitu berjaya?

“Obses terhadap pelanggan.” – Jeff Bezos

Teras kepada kejayaan Amazon adalah ia sentiasa memacu bisnes berdasarkan apa yang pelanggan perlu, mahu dan suka.

“Apa yang membawa kita ke depan adalah mencipta nilai sebenar yang pelanggan mahu.” – Jeff Bezos

Proses berfikir Amazon tidak bermula dengan apa yang mereka boleh buat. Sebaliknya, mereka fikir siapa pelanggan dan apa yang pelanggan perlu. Kemudian baru mereka bina keupayaan syarikat untuk memenuhi keperluan pelanggan itu.

Di Amazon, setiap keputusan terhasil untuk memenuhi dan memperbaiki pengalaman pelanggan (customer experience). Dalam kebanyakan mesyuarat Amazon, keputusan akhirnya ditentukan oleh ‘empty chair,’ iaitu pelanggan mereka yang tentunya tidak hadir di dalam mesyuarat. Ada masa, ‘empty chair’ itu diwakili oleh ‘Customer Experience Bar Raiser,’ orang yang dilatih khas untuk memahami keperluan dan kemahuan pelanggan.

Untuk memahami pelanggan, Amazon meletakkan 400 metrik yang mengukur apa yang pelanggan mahu.

Kegilaan Amazon terhadap memenuhi keperluan pelanggan menjadikannya berani mengambil risiko dan berinovasi dengan cara yang tidak sanggup dilakukan oleh syarikat lain. Apabila Amazon mendapati pembeli buku mereka memerlukan akses yang lebih baik kepada eBook dan ‘digital content,’ Amazon membangunkan Kindle e-Reader. Membangunkan Kindle mengambil masa 4 tahun lebih. Kindle merupakan produk yang laku keras di Amazon dan sekarang Amazon menjual lebih banyak eBook berbanding buku fizikal.

Amazon sudah ada beberapa versi Kindle. Kindle Fire (salah satu versi Kindle) telah mendominasi pasaran tablet harga rendah.

Kindle yang pada awalnya hanyalah sekadar memenuhi keperluan pelanggan, telah membawa Amazon berada di hadapan dalam pasaran digital, peranti mudah alih dan media sosial.

Kindle bukan sahaja memberi akses kepada eBook, muzik, video dan aplikasi, tetapi ia menjadi satu peranti untuk pengguna berinteraksi dengan Amazon sendiri. Pengguna boleh menggunakan Kindle untuk membuat pembelian di Amazon, membaca blog dan akses kepada media Amazon.

Pekara yang lebih penting bukan apa yang Amazon jual, tetapi bagaimana Amazon menjual.

Amazon mahu memberikan pengalaman membeli yang istimewa kepada pembeli mereka. Kebanyakan pelanggan dapat rasa ada satu hubungan yang kuat dengan Amazon.com walaupun mereka tidak berinteraksi dengan manusia sebenar.

Amazon mahu menjadikan pengalaman setiap pelanggan itu unik. Muka hadapan laman web Amazon.com akan memberikan paparan yang berlainan bagi setiap pelanggan. Produk dan barangan yang ditunjukkan di halaman utama web Amazon.com adalah mengikut minat pelanggan itu sendiri, berdasarkan produk-produk yang pelanggan itu beli dan lihat pada masa yang lepas.

Amazon merupakan syarikat pertama yang memaparkan kandungan laman web unik pada setiap pelanggan berdasarkan sejarah produk yang dilihat dan corak pembelian pelanggan yang lepas. Ini bermakna, jika Amazon mempunyai 237 juta pelanggan, ia akan memberikan 237 juta paparan yang berbeza.

Produk yang pelbagai, nilai yang bagus, dan harga rendah merupakan USP Amazon yang sama sahaja dengan syarikat-syarikat lain.

Tetapi, apa yang paling unik dan menarik adalah cara ‘item discovery’ yang akan menjadikan pengalaman membeli sangat istimewa. Sekali kita masuk ke laman web Amazon.com, kita tidak akan terus keluar melainkan membelek-belek halaman-halaman lain, melihat-lihat produk, belajar dan membuat perbandingan.

Amazon.com juga telah menjadi satu komuniti online yang mana pelawat boleh melihat-lihat produk, membuat kajian terhadap produk seumpama, berkongsi pendapat dan membuat ulasan produk. Pelawat juga boleh berbual di ruangan chat dengan penulis-penulis dan pakar-pakar.

Ini menunjukkan Amazon sebenarnya telah pergi lebih jauh dari sekadar menjual barangan. Ia telah berjaya menarik pelawat-pelawat untuk berinteraksi dan mengambil bahagian dalam komuniti Amazon.com.

Tahun demi tahun, Amazon terus mendaki naik ke atas dalam kedudukan kepuasan pelangan.

Berdasarkan perkembangan Amazon, banyak penganalisis menjangkakan Amazon akan menjadi ‘Walmart of the web.’

Pendapatan Walmart 2015 adalah USD482 bilion dan pendapatan Amazon bagi 2015 adalah USD107 bilion.

Tetapi, jualan online Amazon adalah 7 kali ganda lebih besar daripada jualan online Walmart. Ini menunjukkan, dalam dunia online Walmart berada jauh di belakang Amazon. Dan untuk Walmart bersaing rapat dengan Amazon, ia perlu menandingi kehebatan Amazon dalam memberikan pengalaman hebat kepada pelanggan, dan itu bukannya mudah.

“Kami melihat pelanggan sebagai tetamu kenduri. Menjadi tugas harian kami untuk pastikan setiap aspek dalam pengalaman mereka menjadi lebih baik.” – Jeff Bezos

Walau apa kesudahannya, Amazon telah membuktikan bahawa fokus kepada apa yang pelanggan suka dan mahu adalah betul. Jeff Bezos tahu sejak dari awal bahawa seandainya Amazon fokus pada memberi nilai yang hebat pada pelanggan, ia akan mendapat kesetiaan pelanggan. Kemudian, kejayaan akan muncul pada nilai jualan.

“Apabila menghadapi keadaan sukar, kami akan sentiasa bertanya apa yang terbaik untuk pelanggan. Kami percaya dalam jangka masa panjang, ini akan membuahkan hasil.” – Jeff Bezos

Jeff Bezos dinobatkan oleh HBR sebagai CEO paling berprestasi tahun 2014.


41 Tip Penting Buat Anda Yang Bakal Bergelar Mahasiswa Universiti

Alhamdulillah, saat saya brainstorm, kumpul dan pilih tip masuk universiti ini, saya juga masih seorang mahasiswa, menempuh tahun-tahun akhir pengajian di universiti tempatan. Semoga bermanfaat perkongsian ini.

So, berdasarkan pengalaman dan perkongsian, inilah 41 tip untuk korang adik-adik yang baru nak masuk Universiti.

1. Jangan tinggal solat terutamanya berjemaah. Tak guna berjaya tapi tak solat. Malaikat di kubur tak tanya CGPA korang berapa.

2. Surau masjid tu pi la. Hang (anda) ingat bina semua tu untuk hias universiti ke?

3. It takes a big heart to shape little minds, so nawaitu (niat) pergi kelas tiap hari kena betul.

4. Iron baju yang kau nak pakai untuk seminggu siap-siap. Kalau bangun lambat pun, kau tinggal sarung pakaian je.

5. Jangan bercinta dengan abang fasi (fasilitator). Awak tu junior yang entah ke berapa dah dibagi harapan palsu. Sabar ya. Abang-abang handsome yang lain tengah cuti.

6. Kalau sakit, tak sihat, jangan simpan dan pendam. Beritahu pada Pembantu Mahasiswa atau Orientation Coucil (OC).

7. Be good to your lecturers, might make your life a bit easier in university.

8. Junior jangan buat stail, jangan conquer court futsal.

9. Dapat je assignment. Group WhatsApp. Delegate tugas. Buat terus. Compile. Go through thoroughly. Submit. Jangan tangguh kerja!

10. Kalau boleh sign tangan tu jangan rumit. Nanti kau nak skip kelas sebab ada hal penting, senang untuk orang lain sign kan.

11. Dapat baucer buku, terus cari kedai yang jual printer. Canon Pixma IP2770 tank luar pun jadi lah. You’ll thank me later.

12. Bina circle of friend dari pelbagai kulliyyah/fakulti. Agak-agak lepas tepu keluar dari bilik kuliah ada la geng untuk bergosip dan diskus isu semasa merentas bidang korang.

13. Jika korang terdengar jeritan menyeramkan seperti orang kena rasuk, jangan risau. Itu hanya housemate korang yang sedang letih buat assignment.

14. Jangan friend dengan lecturer dalam laman sosial. Dah graduat nanti baru add dia.

15. Masuk universiti jangan terlalu ghairah berpersatuan. Asal dapat belajar macam mana nak organize program secara formal, propagate idealisme kau cukup dah.

Cukuplah jawatan sebagai alat, bukan matlamat. Selebihnya spend masa pada niche area sendiri dan ambil peluang meneroka displin ilmu yang lain secara profound (falsafah, ilmu agama, ekonomi etc).

16. Kalau program-program di universiti korang tak berapa mencabar minda dan membina kematangan macam buat donat terbesar, kuih terpanjang, jangan lokek duit dan malas untuk keluar cari ilmu dalam program seperti talk/forum/seminar/kelas-kelas di luar universiti.

17. Hafal nama lecturer awal-awal, nanti time exam senang nak tulis, kalau tak kena potong markah.

18. Jangan fikir kau tu Rancho Chanchad 3 Idiot. Tak study pun result meletup. Jangan pula jadi Chatur yang nak kejar pointer main hafal ja. Useless.

19. Bangun check dulu phone baru siap pi kelas. Kalau madam/sir WhatsApp kelas cancel, kaulah manusia paling bahagia.

20. Ada soalan lagi susah daripada final exam. So kau kena pandai jawab. Contoh apabila member tanya: “Nak makan kat mana?”

21. Handphone ada bukan suruh korang texting time pesyarah mengajar. Hormat sikit.

23. Kalau ada member tak berapa rapat ajak makan, confirm MLM.

24. Kalau body kau berisi, kemudian ada awek/pakwe asyik tersenyum je kat kau, tu mesti nak jual produk pelangsingan.

25. Jangan fikir adegan buku jatuh kena langgar dengan crush akan berlaku. Kena langgar dengan student lain sebab rebut bas ada la.

26. Jangan main-main dengan carry marks. They play big part in your pointer.

27. Well, jemaah bukanlah tempat yang buruk seperti yang dimomokkan. Aku sendiri banyak belajar dari jemaah Islam.

Masuk jemaah bukan hanya untuk menerima, tapi juga untuk memberi. Aku budak jemaah dan aku OK. Mana yang baik dan bermanfaat kau ikut, yang mengarut dan buang masa kau persoal atau abaikan.

Diri sendiri yang redha kena doktrin siapa suruh. Oh by the way, doktrinisasi berlaku di mana-mana. Tinggal kau sendiri saja kena bijak sikit untuk tapis melalui pembacaan dan pergaulan yang luas.

28. Berkawan tu biar seimbang dengan cantik sikit huduh sikit. Jangan nak berkawan dengan geng-geng hot ja. Pasai hang pun bukan cantik sangat.

29. Jangan sesekali bercinta dengan classmates. Nanti break, baru korang tahu azabnya.

30. Call parent korang. Bukan time tak ada duit baru nak call parent. Jangan gatal top up girlfriends.

31. Jangan percaya dengan ayat member, “Weh aku tak study lagi”.

32. Jangan buang masa jadi macai politikus/parti atau mana-mana figura. Focus on your personal development, tapi jangan lupa contribute something untuk orang sekeliling dan masyarakat.

33. Berkawan dengan semua orang. Tak payah nak rasa ahli syurga sangat. Yang belajar bidang agama ni terlebih lagi la aku nak suruh keluar dari circle korang. Lain orang lain struggle.

34. Yang masih tak nampak hala tuju hidup lagi banyakkan berdamping dengan ahli akademik dan ilmuwan. Minta nasihat dan pandangan dari mereka.

35. Sebab polisi dan keputusan-keputusan universiti kita ni hanya akur kepada market dan pemodal, aku tak rasa worth untuk kita selalu cabar dan risk masa depan.

36. Kalau silibus dan perbincangan usrah korang masih lagi level ‘Usrah Badar’, aktiviti pun lebih banyak ‘ukhuwwah geli-geli’, tak perlu fikir panjang untuk angkat kaki.

37. Eloklah ‘repress’ dulu rasa gatal tu dari Tahun 1. Bercinta ni komitmen. Tapi kalau dah tahun akhir tak ada yang nak lagi, kau pergilah consult dengan kawan-kawan yang boleh jadi personal stylist.

38. Jangan jadi pelajar 3K. Kafe, kuliah, katil. Belajar di kuliah tu teori. Turun padang dan bersosial itu praktikal.

39. Apabila sudah senior nanti, jadilah senior yang super-duper sporting untuk junior korang. Payung lah nota-nota tu.

40. Kalau kau tu dress up macam orang agama, minta jaga imej itu baik-baik, sebab kalau kau slack sikit, bukan nama kau yang kena, Islam juga yang kena. Reminder.

41. Korang jaga Allah, Allah jaga korang. Simple.

Tip masuk U ni berlambak. So korang kena bijak saring dan pilih. Yang baik jadi tauladan, yang buruk jadi sempadan.

Bagi saya, sementara muda, kuat, sihat dan punya masa lapang, belum disibukkan dengan komitmen lain, perguna sebaiknya untuk menuntut ilmu.

Hidup ini sekali sahaja, banyakkan memberi, sangka baik, maafkan lain, kongsi manfaat, kongsi khidmat, itu erti hidup pada memberi. Semoga Allah redha, terima amal kita.

Terakhir, selamat menuntut ilmu! Selamat menempuh alam universiti dengan jayanya!


3 Tip Khas Untuk Orang Yang Baru Mahu Berniaga

Ini 3 tip khas buat mereka yang baru nak berniaga:

Kalau anda rasa nak buka ikut suka anda. Dan nak tutup ikut suka anda. Jawapannya, tahun depan anda dah buat bisnes lain.

Mentor suruh gali lubang sedalam 100 meter. Dan anda akan jumpa air. InsyaAllah.

Anda gali 10 meter dalam, lepas itu tukar lubang lain. Sampai 10 lubang.

Kerjanya sama berat. 100 meter juga gali.

Hasilnya tak sama. Anda tak jumpa air tu.

Jangan terkesan dengan bisnes yang macam-macam.

Usahakan 1 dulu sampai jumpa air. Lepas itu kalau nak diversify, terpulang kepada anda. Anda tahu kekuatan sendiri.

Ingat kisah Steve Jobs masa mula-mula ambil alih balik Apple? Dia buang semua bisnes bukan teras.

Ingat kisah Tony Fernandes? Fokus pada industri penerbangan sehingga berjaya. Kemudian dia lantik CEO baru. Dan lepas itu, dia moved on.

Sir Ken Robinson kata, “Jika anda tidak bersedia melakukan kesilapan, anda takkan mencipta sesuatu yang original, asli.”

Saya teringat 3 bulan pertama dalam bisnes. Setiap hari bekerja 9 hingga 5. Without fail.

Saya ke pasaran Cari klien. Angkat meja. Angkat kerusi. Tebalkan muka. Buka booth. Telefon sana. Telefon sini.

Apakah perkara paling buruk akan berlaku, kalau ditolak?

Alhamdulillah dapat 90 klien lebih kurang dalam masa 3 bulan. Semuanya dari Allah.

Dan satu lagi kena ingat. Kita kena betulkan yakin kita. Kita usaha sungguh-sungguh. Tapi yang bagi rezeki pada kita ialah Allah.

Supaya kita tidak bongkak, takabbur. Tengok – cara inilah berjaya.

Seperti doa yang kita baca bila keluar rumah:

Bismillahi tawakkal tu ‘alAllah, La hau la wa la quwwatailla billah.

Dengan nama Allah, aku berserah diri kepada-Nya, dan tidak ada daya dan kekuatan kecuali dengan pertolongan-Nya.

“Kita yakin dengan Allah tetapi kita kena usaha.”

Bahaya kata-kata macam ini sebab kita menafikan Allah.

“Kita usaha sungguh-sungguh tetapi yang beri rezeki ialah Allah.”

Kata-kata macam ini menafikan makhluk. Mengisbatkan Allah.


Tip Beli 3 Buah Rumah Dalam Tempoh 16 Bulan Bekerja Oleh Pemuda Makan Gaji (Bahagian 1)

Nota Editor: Artikel asal ini telah dipetik daripada status Facebook Tuan Muhamad Iqbal Hafifi. Dengan izin beliau, kami akan kongsikan kepada anda tip-tip membeli 3 buah rumah dalam tempoh 16 bulan walaupun hanya makan gaji. Ia realistik dan boleh dibuat kerana tip-tip ini telah dipraktikkan oleh Tuan Muhamad Iqbal sendiri yang baru berusia 25 tahun. Semoga dengan perkongsian ini akan ada lebih ramai orang muda memiliki rumah pertama dan seterusnya. Semoga bermanfaat.

Minta maaf tak sempat nak reply satu-satu PM (private message) yang diterima.

Disebabkan ramai yang tanya macam mana cara saya beli 3 buah rumah selepas 1 tahun 4 bulan bekerja, jadi saya kongsikan secara umum sahaja di sini.

Mula kerja: Februari 2014 (Fresh graduate)

Part time: Sublet 1 unit Cashflow (RM200)
Bilik sewa free sebab duduk sekali dengan rumah sublet

Asset : 15g gold bar (kumpul masa student)

Cash : RM1,000 (kumpul masa praktikal 5 bulan (RM200 sebulan)

Apartment Harmoni, Damansara Damai (Tingkat 4)

Selling Price : RM55,000
Bank Value : RM65,000
Deposit : RM5,500

Cara kumpul Deposit : net gaji dalam RM2,100, saving RM1,200 (Nampak macam banyak, try first). Balance RM900 (RM500 parent, balance RM400 untuk makan minum, minyak motor, dll), hidup bujang masa terbaik untuk saving.

RM400 : Seminggu RM100 (pandai-pandailah pusing duit untuk makan, topup, minyak motor)

Tips : Saving, cuba hidup miskin untuk 3 bulan. InsyaAllah hidup lagi.
RM200 duit dari sublet guna sebagai emergency plan, tak cukup lagi, pajakkan 15g gold bar dekat Ar-Rahnu.

Saving : RM1,200 x 4 bulan (Februari – May)= RM4,800
Total cash : RM4,800 + RM1,000 = RM5,800
Cukup dah bayar deposit 10%

Apartment [email protected] (Underconstruction)
Price : RM169,000++
Loan 100%. (10% discount by developer)
Refundable booking RM3,000

Cara kumpul deposit sama saja macam rumah pertama, ulang setiap bulan.

Apartment Kenanga, Putra Perdana, Puchong
Price : Rm118,000
Bank Value : RM155,000
Loan 70% : RM108,500
Deposit : RM11,800

Cara Kumpul deposit: Cash dari rumah pertama RM9,000, balance lagi RM2,000 itu kumpul setiap bulan macam biasa.

Baca: Ilustrasi Rumah Pemain Bola Sepak Gaya Moden Kontemporari

Setiap rumah ada cerita dan caranya sendiri, panjang untuk diceritakan di sini. Kalau ada yang nak tahu lebih detail, InsyaAllah saya boleh kongsikan masa akan datang.

Setiap orang ada objektif dan strateginya sendiri dalam beli rumah (Flipping, rental income, appreciation dll).

Setiap langkah seperti cantikkan bank statement, cara kira DSR, cara untuk lepas loan, cari rumah below market value dan pemilihan rumah semuanya perlukan ilmu. Boleh join seminar atau beli buku.

Cara saya, pergi MPH atau Popular, lepak sejam setiap minggu, cari buku pasal property, dapat ilmu free.

Baca: Bahagian 2 – Tip Beli 3 Buah Rumah Dalam Tempoh 16 Bulan Oleh Pemuda Makan Gaji

LIKE dan FOLLOW Vocket di Facebook serta Instagram


Tip Beli 3 Buah Rumah Dalam Tempoh 16 Bulan Bekerja Oleh Pemuda Makan Gaji (Bahagian 2)

Nota Editor: Artikel asal ini telah dipetik daripada status Facebook Tuan Muhamad Iqbal Hafifi. Dengan izin beliau, kami akan kongsikan kepada anda tip-tip membeli 3 buah rumah dalam tempoh 16 bulan walaupun hanya makan gaji. Ia realistik dan boleh dibuat kerana tip-tip ini telah dipraktikkan oleh Tuan Muhamad Iqbal sendiri yang baru berusia 25 tahun. Semoga dengan perkongsian ini akan ada lebih ramai orang muda memiliki rumah pertama dan seterusnya. Semoga bermanfaat.

Baca: Bahagian 1 Tip Beli 3 Buah Rumah Dalam Tempoh 16 Bulan Oleh Pemuda Makan Gaji

Sekadar perkongsian untuk yang bertanya dari post sebelum ini. Macam mana loan boleh lepas?

Saya akan cuba kongsikan satu-satu rumah.

Rasanya untuk rumah pertama ini tiada masalah untuk bank approve loan dari segi DSR.

Loan: RM60,000
Monthly: RM321
DSR : 321/2100 = 15.29%. Kalau ikut DSR, confirm lulus

1. Saya tidak ada credit history, jadi susah bank bagi lulus loan, kalau lepas pun bank bagi kurang dari 90%.

Banker cadangkan saya apply kad kredit pada masa yang sama. Ikut cakap banker, Alhamdulillah loan lulus. Bila dah lulus, saya terminate kad kredit.

2. Rumah apartment master title lebih 10 tahun kebanyakan bank tak bagi loan, tapi masih ada yang sudi bagi pinjaman.

3. Kenapa pilih low cost tingkat atas sekali?

Itulah tahap kemampuan semasa saya. Setiap keputusan adalah berdasarkan nombor dan fakta. Kalau banyak duit, beli lah yang mahal sikit. Ini hanyalah permulaan.

4. Rumah low cost tingkat atas sekali ada ke orang nak sewa?

Sebelum beli, saya buat market research. Saya buat dummy iklan untuk tahu rate sewa dan demand sebuah bilik. Rumah tu asal 3 bilik, renovate jadi 4 bilik untuk positive cashflow yang lagi banyak.

Kisah tak berapa best untuk rumah pertama.

1. Di sebabkan kurang ilmu, saya telah sign booking form dimana deposit 10% adalah non-refundable. Jadi kalau loan tak lulus, deposit burn. Nasib saya baik, bank luluskan.

2. Rumah ini adalah 15% below market value. Disebabkan tergesa-gesa bayar deposit, saya terlepas rumah yang 30% below market value di kawasan yang sama.

3. Banker dan agent gaduh sebab insurance.

Agent promote insurance dia tapi banker bagitau loan ini tak wajib ambil insurance. Banker siap ugut tak nak proceed loan sebab kena marah dengan agent.

4. Process rumah low cost memang lambat, saya sign SNP bulan Jun 2014, dapat kunci bulan Mac 2015 (10 bulan). Walaupun setiap minggu call lawyer tapi masih lambat.

Saat paling best pula, bila dapat tahu loan untuk rumah pertama dah lulus, lebih-lebih lagi bila banker SMS dan bagitau pada hari Convocation. Excited punya pasal, sampai lupa nak ambil gambar atas pentas.

Ruang tamu telah diubahsuai menjadi sebuah bilik untuk disewakan bagi meningkatkan cashflow daripada rumah pertama ini.

Bilik single 1: RM200
Bilik single 2: RM200
Bilik single 3: saya duduk
Bilik master: RM300
Total sewa: RM700 – RM321 (bank) – RM160 (unifi) – RM100 (utility dan maintenance)

Net dalam RM100++ sahaja. Tapi cukuplah untuk dapat duduk bilik free dan unifi free. Income dari sewa rumah boleh bantu saya beli rumah kedua dan memudahkan loan akan datang lulus.

Rumah low cost memang tidak sesuai untuk capital appreciation, kenaikan memang lambat (kecuali kawasan hot seperti sebelah station MRT/LRT/KTM).

Macam mana loan lulus untuk rumah kedua pula akan di kongsi next time.

Semoga post ini membantu sedikit sebanyak pada yang bertanya, tak faham lagi boleh PM (private message).

Baca: Rumah Saiz 160 Kaki Persegi Untuk 4 Orang

Ada yang persoalkan, ada ke bank bagi pinjam loan untuk yang basic RM2000?

Kalau gaji RM2000, nak beli rumah landed dekat Ampang RM500,000 memang bank tak luluskan.
Kalau gaji RM2000, bayar kereta pun sampai RM900, kad kredit lagi, personal loan lagi, sampai DSR pun dah tinggi, bank pun tak luluskan.
Kalau gaji RM2000, belanja macam gaji RM3000, pun bank susah nak luluskan.
Kalau gaji RM2000, tapi kalau memang jenis banyak bagi alasan dan tak nak belajar, tak taulah bank luluskan ke tak.

Ada yang tanya legal fee tak masuk dalam kira-kira. Mana dapat duit. Talk is cheap.

Untuk rumah pertama, legal fee saya RM3,000++.

Saving bulan Februari hingga Mei dah guna untuk deposit. Jadi, bulan Jun hingga Ogos, saya buat saving macam biasa. Saya nego dengan lawyer untuk bayar RM1500 dulu sebagai permulaan, balance saya bayar instalment. Boleh ke? Cuba tanya lawyer.
Insurance tak perlu bayar ke? Ribu-ribu tu? Insurance masuk dalam loan.

Mana nak dapat harga macam itu dekat kawasan itu. Subsale pula tu? Lelong ada la.

Cuba berhenti menonton drama TV3 pukul 7pm selama sejam dan hadap Mudah.my, Iproperty dan Property Guru selama sejam. Ulang dari hari Isnin sampai hari Jumaat. Confirm jumpa.

LIKE dan FOLLOW Vocket di Facebook serta Instagram


Tip Beli Rumah Kedua Oleh Pemuda Yang Berjaya Beli 3 Buah Rumah Semasa 16 Bulan Bekerja (Bahagian 3)

Nota Editor: Artikel asal ini telah dipetik daripada status Facebook Tuan Muhamad Iqbal Hafifi. Dengan izin beliau, kami akan kongsikan kepada anda tip-tip membeli 3 buah rumah dalam tempoh 16 bulan walaupun hanya makan gaji. Ia realistik dan boleh dibuat kerana tip-tip ini telah dipraktikkan oleh Tuan Muhamad Iqbal sendiri yang baru berusia 25 tahun. Semoga dengan perkongsian ini akan ada lebih ramai orang muda memiliki rumah pertama dan seterusnya. Semoga bermanfaat.

Baca: 17 Soalan Merungkai Rahsia Pemuda Makan Gaji Mampu Beli 3 Buah Rumah Semasa 16 Bulan Bekerja

Saya akan sambung dengan pembelian rumah kedua di Mesahill @ Nilai.

Sebelum saya beli rumah kedua, terdapat beberapa perkara berlaku.

1. Gaji saya naik kepada RM2,950 (Net RM2,600++).

2. Saya berhenti buat sublet, side income saya berkurang RM200 dan expenses naik, saya terpaksa sewa bilik RM250 sebulan (termasuk unifi dan bil). Loss RM450.

3. Saya beli kereta untuk dipajakan. Income RM1,050, instalment RM531.

4. Saya belanja seperti normal dan tidak lagi ikat perut kerana ada lebihan income dari kereta sewa.

5. Pada bulan 11, saya apply loan untuk rumah Lagoon Perdana. Harga rumah RM165,000 dan bank value RM210,000. Deposit 3% deal dengan owner. Hanya CIXB boleh bagi loan disebabkan developer problem. Loan reject sebab saya baru sahaja dapat loan rumah dan kereta dengan bank yang sama dalam masa 6 bulan (high risk). Tak cukup ilmu, main redah.

6. Saya hidup di zaman “kegemilangan” ETA ketika itu, niat ada untuk join tapi masih dilindungi oleh Nya.

Harga rumah: RM169,000++ (RM152,000++ selepas developer discount)
Loan: RM152,000++ (100%)
Legal fee developer tanggung.
Booking: RM3,000 (Refundable)

Komitment : RM321 (Rumah pertama) + RM531 (Kereta) + RM885 (Rumah kedua) = RM1,737
Gaji bersih : RM2,600
DSR : RM1,737/RM2,600 = 66.81%

Note: Pengiraan DSR adalah berdasarkan saya punya calculation, mungkin bank kira lain walaupun loan tetap lulus.

Berdasarkan DSR, loan masih boleh lulus. Manakala faktor lain yang saya jaga adalah seperti CCRIS yang cantik, bank statement yang cantik, documentation yang lengkap dan yang paling penting, banker yang sudi membantu dan advise saya untuk permohonan pinjaman.

Ketika apply loan, income dari kereta sewa tidak diterima oleh bank kerana saya tidak ada document yang lengkap untuk dibuktikan. Ilmu baru belajar.

Saya mohon ketiga-tiga bank (MBXB,Maxbank dan Affix bank).

Untuk projek rumah ni, hanya MBXB boleh bagi 90% loan manakala yang lain hanya 85%.

Walaupun interest rate dan monthly instalment agak tinggi, saya tiada pilihan (tiada modal).

1. Kos permulaan yang rendah, hanya RM3,000

2. Kawasan tumpuan untuk student, sebelah dengan Manipal University. Sewa semasa adalah RM800 – RM900 untuk unit basic di sekitar. Untuk naikkan sewa rumah, boleh belajar dengan pakar ID (interior design)

3. Harga masih lagi di bawah kemampuan saya dan risiko jika tiada penyewa juga masih di dalam kawalan gaji semasa.

4. Pembangunan di kawasan sekitar yang cepat. (Contoh: Commercial area developed by Sime Darby , banyak university dll). Semua info saya dapat dari online forum.

5. Jika Maxbank adalah panel untuk sesuatu projek perumahan tu, bermakna projek itu adalah projek yang safe dan strong. Betul ke? Boleh sesiapa bagi advise? Saya tidak dapat buktikan fakta tersebut kerana kekurangan research.

6. Developer past project di Shah Alam.
Ketika beli rumah ini, saya masih lagi baru dalam projek under construction, jadi research tidaklah secara menyeluruh atau terperinci. (high risk)

Itu sahaja untuk perkongsian rumah kedua. Rasanya tidak ada masalah atau issue yang besar dalam proses pemilikan terutama macam mana loan boleh lepas.

Jika ada pertanyaan berkenaan rumah kedua ini, boleh komen dan InsyaAllah saya akan cuba reply.

Berdasarkan post rumah pertama, ramai yang tanya, cukup ke RM400 sebulan?

Saya memang tidak mampu untuk tulis setiap detail perbelanjaan, Cuma cara saya adalah:

1.Saya memang ada NIAT dan OBJEKTIF untuk hanya menggunakan RM400 sebagai perbelanjaan sebulan. Tanpa niat dan objektif, saya mungkin akan berbelanja mengikut hawa nafsu dan selera semasa tanpa ada tujuan dan juga saya tidak akan tahu mana duit saya HILANG.

2. Jika dulu sebagai pelajar sekolah, saya boleh isi nasi goreng dalam polistrin banyak-banyak dan kongsi dengan kawan, kenapa masa kerja saya tidak boleh buat. Jika dulu sebagai pelajar universiti saya boleh makan nasi dan telur ketika duduk rumah sewa, kenapa masa kerja saya tidak boleh buat. Nasi Bujang?

3. Masak mampu jimat banyak. Bawa bekal dari rumah. Belajar masak, walaupun simple. Hampir setiap Ahad saya akan pergi ke Econsave untuk survey harga barang yang murah.

4. NEKAD. Sanggup ke “puasa” 3 bulan untuk dapatkan sebuah rumah? Saya sanggup. Lepas loan rumah dah lulus, enjoy la puas-puas sebagai self-reward.

5. Nak jimat lagi? Puasa Isnin dan Khamis, developer launching project biasanya ada makan free. Ilmu dapat, makan pun dapat.

6. Monitor perbelanjaan kita setiap hari, jika tidak mampu, monitor setiap minggu. Penting untuk tahu ke mana duit kita belanja dan mana belanja yang boleh kita adjust.

7. Beli buku rujukan atau pergi ke seminar seperti Seminar Pengurusan Kewangan

Sekian. Talk is always cheap, only without knowledge.

Baca: Bahagian 1 – Tip Beli 3 Buah Rumah Dalam Tempoh 16 Bulan Oleh Pemuda Makan Gaji
Baca: Bahagian 2 – Tip Beli Rumah Pertama Oleh Pemuda Bergaji RM2400
Baca: Bahagian 3 – Tip Beli Rumah Kedua Oleh Pemuda Yang Berjaya Beli 3 Buah Rumah

LIKE dan FOLLOW Vocket di Facebook serta Instagram


Tip Beli Rumah Secepat Mungkin Selepas Graduate

Nota Editor: Nota ini ditulis oleh Tuan Harith Faisal dan dikongsi semula di Vocket dengan kebenaran beliau. Semoga nota ini membantu para graduan muda memulakan pelaburan hartanah. Anda boleh mengikuti tip pelaburan hartanah untuk para graduan muda di Facebook beliau.

Saya rasa malam ini saya nak kongsikan tip-tip untuk fresh graduate dan bakal fresh graduate supaya dapat beli rumah secepat mungkin.

Seperti yang dijanjikan, saya akan berkongsi tip-tip untuk beli rumah secepat mungkin selepas graduate.

Tip ini perlu dimulakan beberapa bulan sebelum tamat pengajian.

Kawan-kawan mesti tahu kan apa yang diperlukan untuk memohon pinjaman perumahan di bank?

Mulakan job hunting anda beberapa bulan sebelum anda tamat belajar.

Kadang-kadang ada fresh graduate yang nak honeymoon dulu.

Nak lepak kat rumah parent dulu 4-5 bulan.

Lagi satu, jangan terlalu memilih kerja.

Dalam keadaan ekonomi sekarang, banyak syarikat tengah buang pekerja.

Jadi, kalau anda dapat tawaran kerja tu, bersyukurlah.

Fikirlah banyak-banyak kali sebelum menolak tawaran tersebut.

Semakin cepat anda mula bekerja, semakin cepat anda boleh beli rumah.

Secara asasnya, jika anda dah mula adakan simpanan untuk modal deposit rumah dan sudah mempunyai komitmen ASB Financing-i sejak di universiti, anda hanya perlukan 3-6 bulan sahaja untuk memiliki rumah pertama.

Kalau tidak, anda perlukan masa untuk menyimpan modal deposit rumah dan mewujudkan apa-apa rekod komitmen anda dalam CCRIS.

Bank susah nak luluskan pembiayaaan perumahan kita kalau rekod CCRIS kita terlampau bersih tanpa komitmen.

Cadangan saya, memohonlah ASB Financing-i (amaun minimum dan tempoh maksimum) ataupun kad kredit (had terendah).

Selepas beberapa bulan, dah boleh dah memohon pinjaman perumahan.

Dah datang semangat nak mula bekerja cepat-cepat dan beli rumah pertama di awal usia? Hihi..

Ada banyak lagi tip untuk fresh graduate dan bakal fresh graduate.

Jumpa lagi di perkongsian saya yang akan datang.

Atau rajin-rajinkan diri untuk scroll down wall saya.

Petikan daripada perkongsian saya yang terdahulu. Saya letakkan sekali di sini untuk rujukan Tuan Puan.

Rata-rata kawan yang minta saya tunjukkan cara beli rumah pertama, pasti ada masalah CCRIS terlalu bersih. Maksudnya tak pernah ada apa-apa komitmen dengan bank (pinjaman kereta, pinjaman peribadi, kad kredit dll).

Itu perkara biasa. Maklumlah kami semua muda-muda belaka (umur lingkungan 23-25 tahun), belum terjebak dengan produk-produk bank lagi. Hihi.. Baru habis belajar dan juga baru mula dapat kerja tetap.

CCRIS terlalu bersih pun tak boleh. Kena ada komitmen juga supaya bank boleh tengok rekod pembayaran kita macam mana. Punctual or not punctual bayar ansuran bulan-bulan.

Yang saya selalu cadangkan adalah, memohon kad kredit (card credit/ CC) dengan had paling rendah, ambil yang Islamik, guna CC tu 2-3 bulan di Petronas dan Mydin, terus layak untuk memohon pinjaman perumahan pula. Tapi pastikan lepas pakai CC, terus bayar hutang. Jangan sampai tertunggak.

Ada pulak yang bertanya, "Kenapa tak sarankan kami buat pinjaman kereta atau pinjaman peribadi je?"

Jawapan saya, "Nanti komitmen jadi tinggi, susah pula bank nak luluskan pinjaman perumahan korang. Mau?"

Buat ASB Financing-i pun okay. Ambil amaun minimum, tempoh maksimum. Contohnya RM10k, 30 tahun. Bayar installment dengan baik ye. Jangan culas.

Hutang PTPTN, sila bayar on time juga. Kalau tak, rekod CCRIS akan jadi buruk dan pastinya menyukarkan kelulusan pinjaman perumahan anda.

Jangan mohon kad kredit (CC) kalau masih belum dapat kawal nafsu berbelanja. Tengok Jakel buat sale diskaun 20% pun dah bergetar tangan, meleleh air liur, baik lupakan niat nak pakai CC.

Pohon CC kalau dah ada perancangan nak memohon pinjaman perumahan dalam masa terdekat, dah ada modal 15% daripada harga rumah – memang saya buat cara ni dulu masa nak beli rumah pertama. Saya juga ada masalah CCRIS sangat 'bersih' tanpa rekod (fresh graduate, biasalah).

Cara nak dapatkan modal beli rumah mestilah kena menyimpan duit. Gaji bulan pertama, terus simpan 20%. Bulan seterusnya simpan 30%. Kemudian 40%. Bujang,kan? Bolehlah simpan banyak duit. Ikutlah had masing-masing hendak simpan maksimum berapa peratus daripada gaji.

Kalau target nak ada simpanan RM12k dalam masa setahun, mesti kena simpan RM1k setiap bulan selama 12 bulan.

BACA: 1 Sebab Penting Kenapa Lelaki Ini Bersungguh Beli Rumah Bawah Harga Pasaran

BACA: Rumah Lama Tahun 60an Di Pulau Pinang Ini Dihias Gaya Minimalis Tanpa Menjejaskan Keunikannya

LIKE dan FOLLOW Vocket di Facebook serta Instagram


Tip Elak Makan Berlebihan Semasa Berbuka Puasa Daripada Kevin Zahri

Tip elak makan berlebihan semasa berbuka puasa:

Kurma istimewa dengan gabungan gula ringkas (tenaga cepat) dan serat (tenaga lebih lama) untuk bolehkan anda solat Maghrib terlebih dahulu sebelum makan betul-betul. Kurma juga kaya dengan potassium untuk bantu stabilkan bendalir badan setelah berpuasa sehari.

Ingat: Kurma tetap berkalori. Jangan makan 10 biji! 1 hingga 3 biji kurma saiz sederhana sudah cukup untuk bekalan tenaga dan alas perut bagi mereka yang ingin tunaikan solat maghrib terlebih dahulu.

Dari suapan kurma semasa berbuka sehingga berasa kenyang ambil masa 20 minit.

Kalau anda belasah makanan sepanjang 20 minit, barangkali besar anda akan makan berlebihan. Jadi makan dulu dan faham bahawa rasa kenyang datang selepas lebih-kurang 20 minit.

Sunnah Nabi S.A.W pun menyatakan, “Berhentilah makan sebelum kenyang”.

Target pengambilan kalori untuk berbuka dalam lingkungan 700 kcal.

Tapi tak kira betapa sedap kuih-muih dan manis-manisan yang disediakan, bermulalah dengan hidangan yang seimbang untuk kawal nafsu makan dan elak makan berlebihan, pilih:

Segenggam sumber karbohidrat: nasi, bihun, kentang, mee, roti dll.

Sumber protein yang berkualiti: seperti ayam, ikan, tofu, daging dll.

Sumber serat: seperti sayur, kekacang, buah-buahan dll.

Last sekali baru makan sikit kuih dan manis-manisan.

Semasa berbuka, saya selalu ada tiga jenis air.

Air panas: Ini biasa untuk berbuka. Ini untuk bantu ‘panaskan’ sistem penghadaman yang telah berehat lebih kurang 12 jam. Tapi taklah panas mendidih.

Air kosong: Ya untuk dahagalah kan dan ia tidak berkalori. Apa-apa pun tak perlu terus belasah 3-4 gelas air – nanti buncit perut dan tak selesa. Take it slow and easy.

Air manis: Untuk air manis, nasihat saya, minum last sekali. Ini untuk nafsu tapi kalau berlebihan, kalori pun berlebihan.

Sebelum berbuka, recce hidangan buffet terlebih dahulu dan cuba rancang nak makan apa. Bajet sikit ruang untuk manis-manisan dan ingat tip ’20 minit’.

BACA: 8 Tip Diet Mudah Sahur Daripada Kevin Zahri


Travel 3 Hari Di Oman Dan Ini Perkara ‘Best’ Yang Saya Lakukan Sepanjang Di Sana

Saya telah ke Oman selama 3 hari baru-baru ini dan ingin berkongsi beberapa tips asas berikut buat anda yang ingin ke sana:

Visa ke Oman adalah visa on arrival untuk pemegang passport Malaysia. Tapi jika anda tak ada resident visa mana-mana negara GCC, anda dikenakan bayaran Riyal Omani 20 (lebih kurang RM200 )untuk harga visa.

Tetapi jika anda ada visa penduduk mana-mana negara GCC, anda cuma perlu bayar Riyal Omani 5 = AED 50 = RM60.

Di Oman pengangkutan awam mereka agak susah kecuali teksi. Jadi jika anda nak berkelana di Oman, pilihan yang ada ialah sewa kereta atau naik teksi. Tetapi bagi panangan saya, sewa kereta itu lebih baik sebab senang nak bergerak dari satu tempat ke tempat yang lain.

Bahasa Arab merupakan bahasa rasmi negara Oman. Tetapi jangan risau mereka juga boleh berbahasa Inggeris walaupun tidak lancar.

Insha-Allah di sini selamat termasuk jika berkhemah tepi pantai. Tiada siapa nak kacau atau curi barang.

Mereka guna Riyal Omani tetapi mereka boleh terima UAE Dirham.

Tempat menginap bergantung pada tujuan anda datang ke sini. Ada banyak pilihan hotel, tetapi bagi anda yang suka ‘adventure’, berkhemah lebih sesuai dan boleh pilih jika nak berkhemah di tepi pantai tepi wadi. Untuk pengetahuan Oman memiliki wadi-wadi yang cantik dan menarik.

Bagi anda yang tidak punyai masa yang panjang untuk melawat Oman, saya kongsikan beberapa lokasi menarik untuk anda lawati. Oleh kerana Oman ada banyak wadi dan pantai, Wadi al-Shab, pantai Fins (White Beach), Wadi Tiwi dan Bimmah Sinkhole antara tempat yang terbaik untuk dikunjungi.

Dan jika anda bercadang untuk berkhemah di mana-mana wadi, sebaiknya pergi secara berkumpulan agar dapat berjimat dari segi pengangkutan.

Jika dari Muscat anda perlukan masa dalm 1 jam 30 min untuk sampai ke kawasan Quriyat. Pemandangan ketika perjalanan dari Muscat ke Quriyat sangat menarik, seolah seperti anda melalui Grand Canyon. Memang subahanallah cantik sangat.

Sebelum anda sampai ke Fins Beach, anda akan melewati Quriyat Haiyat Najm (bermaksud falling star atau meteor jatuh). Ada papan tanda menunjuk arah ke sini.

Tapi sila ambil maklum Quriyat Haiyat Najm ada waktu buka dan tutup untuk lawatan. Waktu buka dari pukul 9 pagi sampai 12 tengah malam. Di dalam lokasi ini ada Bimmah Sinkhole yang sangat menarik. Jinak nak rasai satu pengalaman berbeza, bolehlah buat cliff diving di sini.

Selepas dah puas lepak di Quriyat Haiyat Najm anda boleh bersiap untuk ke pantai Fins. Di sini anda boleh dirikan khemah sebelum hari mulai gelap.

Sepanjang perjalanan ke pantai anda akan jumpa perkampungan penduduk tempatan di bahagian kiri. Manakala di bahagian kanan pula adalah bahagian menuju menuju ke pantai.

Di sini anda boleh pilih ‘port’ untuk dirikan khemah. Sebaiknya tidurlah awal untuk kumpul tenaga. Esok boleh ke Wadi al-Shab dan lakukan cliff diving. Wadi al-Shab merupakan wadi yang paling best dan pernah dipilih oleh Red Bull untuk acara akhir pertandingan cliff diving.

Selepas subuh sempatlah layan matahari terbit di Fins Beach. Kemudian acara hari ini diteruskan dengan perjalanan ke Wadi al-Shab yang mengambil masa sekitar 10 ke 15 minit dari Fins Beach.

Untuk pengetahuan, sebaik saja tiba di pesisir Wadi al-Shab, anda perlu naik bot untuk ke seberang. Bayarannya O.R 1 pergi balik. Dari tempat bot ke Wadi al-Shab pula anda perlu berjalan kaki selama 45 min.

Setibanya di destinasi, anda akan jumpa kolam pertama. Teruskan perjalanan hingga anda berjumpa kolam kedua. Di sini anda perlu berenang selama 30 minit untuk masuk ke gua dan mencari air terjun. Pilihan lain adalah dengan mendaki gunung batu untuk melihat keunikan ciptaan Allah di sini.

Berikut barangan yang saya sarankan anda bawa bersama:

1. Beg kalis air atau plastik untuk isi barangan elektronik seperti smartphone, action cam dan jam semasa berenang ke dalam gua.

2. ‘Amphibian shoes’ sebab ia senang kering.

3. Board shorts atau apa-apa baju mandi yang senang kering.

4. Bagi yang kurang mahir berenang saya syorkan anda beli dan bawa life jacket  jenis boleh ditiup.

Ini saja perkongsian asas untuk anda ke Wadi al Shab. Semoga membantu buat anda yang ingin ke sini. Terima kasih.

Baca lagi: Kami Lawat Kampung Purba Merah Di Iran Dan Ini Apa Yang Dijumpai


26 Tip Bercuti Bersama Keluarga Di Perth, Australia

Ramai suka tips #21, tuan puan suka tips yang mana?

Minima 7 hari untuk melawat Perth dan kawasan berhampiran (itupun sebenarnya tak cukup).

Itu pun jika cuaca baik, semasa kami di sana ada satu hari hujan sepanjang hari tetapi Alhamdulillah sempat juga menyelit-nyelit ke Rockingham walaupun hujan gerimis, berhenti, gerimis balik.

Cakap pada hati: Hujan Rahmat ini, Allah beri hujan di negara orang untuk dapat Rahmat.

Banyak tempat menarik di Perth untuk dilawati. Memandangkan kami datang bersama anakanda-anakanda syurga (8 tahun, 6 tahun dan 4 tahun) kami memilih tempat-tempat yang mempunyai aktiviti untuk anak-anak sedangkan di Perth banyak tempat scenery yang cantik untuk photography.

a. Rockingham – Penguin Island & Sea Lion

Ada meja-meja disediakan untuk piknik (jadi jika bawa bekal boleh piknik di sini).

Juga dikenali sebagai bird sanctuary – jadi memang banyak tahi burung.

1 jam perjalanan dari City menggunakan kereta.

b. Fremantle

Di Fremantle banyak tempat-tempat menarik untuk dilawati seperti:

30 minit perjalanan menggunakan kereta dari City.

Must visit place! Best sangat! Kanggaro ada sangat banyak dan boleh sentuh juga ada koala, wombat dan lain-lain.

Ada sesi terhad meet wombat and friends (ada yang boleh pegang ada yang tak).

30 min perjalanan menggunakan kereta dari City.

Subhanallah, di sinilah aktiviti sandboarding boleh dilakukan.

Pasir yang sangat halus dan pemandangan cantik sangat!

Sewa board di Kedai Lucky 7 depan depan lagi dari petrol hanya $10 untuk 3 jam (based on Google review) tapi kami dah tersewa di station minyak $20 untuk 2/3 jam memandangkan kami datang masa Easter holiday banyak kedai tutup.

Time kami datang matahari sangat terik tetapi windy dan sejuk.

Bawa goggle (swimming) atau spek hitam kerana pasirnya sangat halus dan putih kuning sangat ringan.

Jadi bila angin bertiup boleh jadi seperti ribut angin kecil dan boleh masuk mata.

Jika bawa anak kecil mereka akan mengamuk atau menangis apabila pasir masuk mata.

e. Dalam perjalanan ke Lancelin ada beberapa spot yang menarik, antaranya:

f. Harbour Town – Factory Outlet, macam JPO

Baju kanak-kanak Pumpkin Patch di sini sangat berbaloi, saya jumpa seluar kanak-kanak dengan harga $10 kemudian beli barang kedua jatuh 50%. Contoh 2 seluar berharga $10/each, saya membayar hanya $15 berbanding sepatutnya $20.

Tapi kami tak sempat shopping lama, masa kurang dan tak sempat cover semua tempat di Harbour Town.

g. Ada lagi tempat menarik yang kami tak Cover seperti Kings Park, Swan Valley, Mandurah dan Albany (di sini banyak sangat tempat-tempat cantik, jauh dari bandar, bagus untuk bermalam).

Sewa kereta 7 hari ada harga diskaun serendah $25 sehari.

Caj ini tidak termasuk kerusi kereta kanak-kanak (wajib untuk anak-anak 0-7 tahun) dan wajib pakai tali pinggang keledar sepanjang masa.

Boleh guna lesen Malaysia yang baru yang ada Bahasa Inggeris.

Minyak berubah-ubah harga mengikut kawasan dan masa. Kawasan bandar lebih murah daripada luar bandar. Weekend lebih murah daripada weekdays.

Bajet minyak kami untuk 5 hari dalam $100 sahaja dengan perjalanan sejauh Lancelin.

3rd party insurance – Tidak termasuk dalam harga sewa.

Caj-caj lain boleh minta maklumbalas daripada kedai car rental.

Car rental selalunya minta bond seperti deposit dalam $400, akan dipulangkan. Dicadangkan nego minta bayar tunai sebab boleh dapat bond sejurus kembalikan kereta. Jika caj kad kredit ada cerita sampai 1 bulan masih tak dapat refund.

Jika pergi jauh elok ada GPS, kadang-kadang Waze tak ada coverage dan bateri hp cepat habis.

4. Jangan lupa aktifkan kad kredit/ debit untuk kegunaan luar negara.

5. Beli barang-barang makanan seperti snek/ telur/ air mineral di pasaraya seperti Coles, KMart, IGA, Big W akan jimat banyak.

6. Corelle sangat murah di sini lebih 50% lebih rendah daripada harga di Malaysia setelah convert. Cadangan beli di Belmont Forum (dibuka sehingga jam 9 malam). 15-20 minit dari City.

7. Kedai-kedai kebanyakannya hanya dibuka sehingga 5 petang sahaja.

8. Subuh awal sekitar 5 pagi dan Maghrib sekitar 6 lebih akan gelap. Plan waktu solat.

9. Toilet tiada air. Bawa bekas air mineral just in case.

10. Beli $300 dari kedai yang sama boleh claim 10% di airport. Lokasi kaunter di pemeriksaan imigresen ke 2.

Jika mahu buat surprise birthday untuk orang tersayang, cuba sahaja requestcomplimentary dari hotel.

Dalam kes kami dapat surprise complimentary halal chocolate dari Hotel dengan wordings.

Perjalanan dari KL ke Perth mengambil masa 5 jam 35 min. Bawa mainan kecil / buku aktiviti untuk anak-anak syurga supaya mereka tak bosan dalam penerbangan.

Peraturan diingatkan sebelum keluar, semasa keluar berkali-kali. Contoh: Hanya boleh beli mainan tidak lebih $10 dollar seorang.

Dapatkan visa ke Aussie secara online dengan email kepada [email protected] hanya RM20 seorang berbanding apply di Aussie Imigresen jika tak silap AU$20 (RM60) seorang.

Bawa periuk nasi kecil banyak menjimatkan perbelanjaan untuk makan kerana makan agak mahal (jika convertlah) hehe..

Di imigresen sewaktu dapat borang masuk Aussie tu declare sahaja semua barang-barang makanan.

Banyakkan membaca “Robbi Yasir Walla Tuasir”.

Rezeki baik, imegresen tak check dan lepaskan kesemuanya dan Alhamdulillah time kami anjing pun tiada.

Kalau tak pun pi supermarket seperti Coles, IGA beli telur, roti, buat sandwich / scramble egg pagi-pagi.

Nota: Duduk Aussie tiap-tiap hari masak, sampai Hubby Darling pun breakfast minta nak makan nasi.

Beli Optus Simcard di Airport, hanya AU$2 sehari untuk data 500MB/day unlimited local SMS and call.

Memandangkan saya dtg sekeluarga, rezki kami pilih hotel di bandar walaupun standard biasa tapi dapat double beds (queen bed x 2) sangat selesa dengan rate yang sangat berpatutan macam harga hotel Malaysia sahaja lepas di convert!

18. Jalan-jalan di City tak perlukan kereta sewa. Ada free CAT bus.

19. Tambang teksi ke hotel di City lebih kurang $35-60 berbanding naik bas lebih kurang $13/family pass tetapi kena transit dulu ke Domestic Terminal.

Boleh beli travel insurans yang akan cover luggage / accident di negara orang dari airlines kita atau third party insurance, selalunya third party lebih murah. Cuba Google or tanya travel agent.

Ini diajar oleh Guru Alquran saya, Dr Nadiyah. Sebelum travel, sedekahlah seikhlas hati kepada anak yatim ke, hadiah kepada ibubapa ke dan lain-lain minta mereka doakan keselamatan kita pergi dan pulang dan urusan kita dipermudahkan.

Boleh parking diWilson car park atau street parking (tak semua) kebanyakannya percuma lebih kurang jam 6 petang – 8 pagi. Please check the nearest parking denganfrontliner di hotel.

Dalam flight boleh baca terjemahan Al-quran. You will be amazed kalau start baca straight terjemahan sahaja ayat demi ayat (baca Bahasa Melayu sahaja ibarat novel) sehingga ralit nanti.

Good day – Sebut: Gud dai
How are you – Sebut: How r you doing Sir/Madam?
Plate – Sebut: Plait
Name – Sebut: Naiimm
Australia – Sebut: Straya
Sure- Sebut: Shore

25. Untuk penginapan lebih murah boleh duduk di Malaysia Hall Perth atau book from airbnb.com.

26. Universal traveller adapter jangan lupa bawa, beli di Mr DIY kurang daripada RM10.

Jika ada lagi tip tambahan saya akan edit entry ini.

Dibenarkan untuk share seandainya bermanfaat.

Apakah maklumat ini bermanfaat buat sahabat-sahabat semua?


8 Tip Buat Anda Yang Nak Cuba Bercuti Di Tasik Banding, Perak

Memandangkan ramai yang bertanya bagaimana kami rancang sampai jadi percutian singkat ke Tasik Banding seramai 12 orang baru-baru ini, saya nak kongsikan 8 tips berikut untuk dijadikan panduan.

Semoga kami dapat memberikan info untuk anda.

Kalau boleh, tempahlah seawal yang mungkin. Mungkin deposit RM500 diperlukan untuk tempahan. Bagi kami, kami memilih Sinaran Belum boathouse, setelah entah berapa banyak saya cuba call dan dapatkan info.

Sinaran Belum paling murah, senang dan friendly. Oh. Harga 2H1M untuk rumah bot Sinaran Belum adalah RM2300 tak termasuk permit. Permit ada banyak. Nanti saya jelaskan satu per satu.

Tarikh tu paling penting. Sebab kebanyakan boathouse ni dah fully booked kalau cuti umum atau cuti sekolah. Nak selamat, ambil lah cuti hujung minggu biasa. Pergi hari sabtu dan balik ahad petang.

Tapi eloklah book awal-awal rumah bot tu. Nanti saya senaraikan contact number untuk rumah bot dekat Tasik Banding. Kami memilih 9-10 April lepas untuk weekend getaway.

Memandangkan harga sewa boathouse tu RM2300, eloklah cari seramai yang boleh. Rumah bot tu mampu memuatkan maximum 20 orang. So, makin ramai makin murah.

Kami pergi seramai 12 orang, jadi bayaran tak lah mahal sangat. Saya senaraikan bayaran penuh dengan permit:

Rumah bot – RM2300. Contact number: Azizi Boathouse (0194966072)

Kalau pandai deal dengan owner boathouse tu, confirm dapat murah punya. Lagi satu, owner boathouse tu sangat-sangat lah friendly. So korang tanya je apa yang korang nak, confirm dia akan balas.

Memandangkan kami 12 orang, ada 3 je joran yang kami bawak. Untuk memancing, dinasihatkan bawak mata kail size 8-10 pun dah okay. Umpan anak keli, isi ayam atau kalau nak main casting, boleh bawak gewang.

Untuk kesenangan, korang boleh jugak call boathouse untuk suruh diorang sediakan anak keli. RM1 seekor. Beli 20 ekor pun dah puas dah mancing sebab kami bukan lah pemancing tegar. Tapi bergantung kepada keperluan anda dan kuantiti joran anda. Juga pastikan anda bincang awal-awal dengan rumah bot.

Kami bawak sekali chef yang hebat. Kawan-kawan je. Haha. Nak senang, cari sorang yang pandai masak. Suruh dia lead part masak-memasak. So, barangan yang korang kena bawa hanya beras, barang basah, dan barang untuk BBQ.

Peralatan memasak semuanya dah disediakan. Periuk, dapur, pinggan, pisau cakap je apa, semua dah disediakan. Kiranya rumah bot ni dah lengkap dengan semua kemudahan. Haaa lagi satu arang. Pastikan korang bawak arang dari KL tau. Ais untuk minum-minum boleh beli dekat kedai runcit dekat jeti tu.

Okay. Kami convoy 3 kereta dari KL. Jumaat malam Sabtu kami gerak dari KL seawal pukul 1 pagi. Pastikan pemandu rehat secukupnya sebab perjalanan memakan masa lebih kurang 5 jam.

Sempat kami subuh di Grik, sebelum menuju ke jeti Tasik Banding. Sampai di jeti lebih kurang pukul 7 pagi, kami terus cari rumah bot. Rumah bot tu parking dekat je dengan jeti.

Jadi korang boleh lah sarapan di jeti tu terlebih dahulu. Oh. Dekat jeti tu ada orang jual makanan pagi. Nasi lemak, kuih-kuih dan minum-minum pun ada. Kedai runcit pun ada kalau korang terlupa nak beli barang-barang.

6. Minta tips daripada pekerja rumah bot

Lepas sarapan, saya terus pergi berjumpa dengan pekerja rumah bot tu, Epiy nama dia. Sangat peramah, baik dan banyak tips berguna untuk mancing dan tips untuk duduk dekat boathouse tu.

Pukul 8 pagi kami muat naik barang ke dalam rumah bot. Rumah bot ni agak besar. 2 tingkat. Selesa sangat lah.

Dekat atas ada 4 bilik. Korang boleh lah bahagikan siapa nak duduk dalam bilik. Tapi kami semua tidur dekat luar beramai-ramai.

Perjalanan pertama pergi ke tempat untuk parking boat, then masa tu la Epiy tu akan keluar dengan speedboat dia untuk daftarkan korang punya trip kepada pengawal.

Dia akan terangkan bila masa korang boleh ambil gambar dan bila masa dilarang ambil gambar. Perjalanan ke tempat parking ni lebih kurang 2-3 jam.

Perjalanan sangat la best walaupun duduk atas bot je. Sangat tenang. Korang boleh duduk depan rumah bot. Rendam-rendam kaki sambil fefeeling. Haha.

Boat parked lebih kurang pukul 11 pagi. Kami pemancing ni dah siap-siap dah nak pergi mancing. Hahah. Memancing nanti diorang akan bawak pergi lubuk-lubuk toman dengan speedboat.

Yang tinggal dekat rumah bot boleh mandi-mandi tasik. Peringatan, tasik tu tersangat la dalam.

Jika nak terjun pastikan pakai life vest. Korang boleh la nak melompat dari tingkat 2 rumah bot ke dalam tasik pun lompat lah. Ahah. Sangat- sangat best.

Memandangkan trip ni hanya 2 hari 1 malam, kami sempat lah mandi air terjun, trekking mencari bunga pakma/rafflesia dan BBQ. Korang boleh jugak pilih untuk melawat orang asli dan bagi sumbangan.

Baca: Gadis Ini Habiskan RM170 Di Tandom Hill Resort Dan Ini Yang Beliau Lalui

Walaupun kami noobies memancing, dapat la ikan untuk BBQ malam tu. Makanan memang kami bawak banyak. Untuk korang nanti, korang kena plan untuk berapa ramai korang pegi tambah 2 orang boatman.

Korang juga boleh set aktiviti apa korang nak buat dulu. Nak pergi trekking air terjun ke, nak pergi cari bunga pakma ke, korang sendiri yang set kan.

Benda paling best dekat sana, bila bangun pagi lepas subuh terus boleh terjun dalam tasik. Berendam lah korang sampai menggigil. Haha.

Kami gerak balik ke KL pukul 3 petang dan sampai KL pukul 10 malam. Overall trip ke Tasik Banding ni saya rasa sangat menarik. Korang dah travel ke luar Malaysia tengok tempat-tempat menarik, bila lagi nak hargai tempat menarik di Malaysia ni. Saya kongsikankan gambar-gambar untuk jelouskan korang. Haha.

Baca lagi: Bercintalah Dengan Alam Di The Banjaran Hotsprings Resort, Ipoh


Amazon Dash Membolehkan Anda Membeli Barangan Rumah Semudah Menekan Butang Sahaja

Amazon dilihat sedang menguji satu kaedah baru untuk pembelian semula barangan rumah seperti lampin pakai buang, tisu dapur, sabun cuci dan lain-lain. Dengan tagline “Place it. Press It. Get It.” alat ini bakal memudahkan jutaan orang, terutamanya mereka yang tinggal di dalam bandar. Apabila kehabisan stok barangan rumah, anda hanya perlu menekan butang ini dan secara automatik Amazon akan memesan semula dan menghantar barang tersebut ke rumah anda.

Amazon Dash ini adalah sebahagian daripada projek Dash Replenishment Service, satu inisiatif yang membolehkan pembelian semula dijadikan lebih mudah dan murah. Buat masa ini Amazon Dash masih dalam tempoh percubaan dan hanya terhad untuk kegunaan ahli Amazon Prime sahaja.

LIKE dan FOLLOW Vocket di Facebook serta Instagram


13 Sebab Kenapa Jogjakarta Memang Destinasi Bercuti Yang ‘Best’

Saya nak berkongsi tentang Jogjakarta. Pengalaman yang sangat best dan sangat ngeri untuk mak-mak kami. Berikut 13 fakta menarik tentang Jogjakarta.

1. Bandar yang bersih, sampah dibuang rapi. Tak ada yang berlonggokan. Longkang bersih terjaga. Mungkin pekerja pembersihan buat kerja dengan hati bukan kerana gaji semata-mata.

2. Jogja adalah negara majoritinya muslim. Soal makanan halal dan masjid tak ada masalah. Semuanya beres! Tanpa waswas!

3. Makanan yang superb dan harga berpatutan. Kalau nak makan lobster sedap boleh dapat di Pantai Timang.

Lobster besar tapak tangan 9 ekor masak sambal dan goreng, ikan bawal bakar besar 3 tapak tangan saya, sotong celup tepung, tempe goreng, ulaman, sambal dan nasi untuk 7 orang cuma Rp 900K bersamaan dengan RM280. Nikmat woihhh!

4. Rakyat Jogja bekerja dan anak-anak berskolah 6 hari seminggu. Cuma Ahad saja hari libur (cuti).

5. Banyak tempat-tempat berasaskan alam dijadikan tempat wisata /pelancongan. Di Pantai Timang, jambatan untuk spot bergambar diperbuat daripada buluh, pokok dan diikat dengan tali jemur kain saja! Waduh tapi kukuh!

Kebanyakkan spot bergambar diperbuat dari bahan alam. Tak perlu nampak moden, gambar yang terhasil sangat gempak! Idea mereka memang pintar. Setiap tempat dijadikan tempat pelancongan yang menarik hanya dengan guna bahan alam tapi tetap boleh jana pendapatan! Keren!

Baca: 12 Tip Travel Ke Lokasi Menarik Di Jogjakarta, Indonesia

6. Waktu subuh di sini seawal jam 4 pagi, matahati terbit jam 5.30 pagi. Memang dah terang benderang masa tu.

7. Bakpia adalah makanan dari Jogja. Rasa seperti tepung yang ada inti kacang hijau, green tea, cappucino, susu, keju dan kumbu hitam. Sedap! Sekotak dalam RP30k bersamaan RM10 untuk 15 biji. Balik Malaysia namanya jadi Biaq pi!

8. Gunung berapi yang masih aktif adalah Gunung Merapi yang mana kali terakhir ia memuntahkan lava adalah pada 5/11/2010 pukul 12.10 tengah malam. Lava menjalar sehingga ke 20km jauhnya! Ramai yang terkorban, dan kampung ditimbus dengan lava Merapi. Dasyat! Sampai sekarang masih lagi ada asap putih keluar dari mulut gunung Merapi yang bisa meletus bila-bila masa.

9. Naik pelampung menyusuri arus sungai Gua Pindul tersangatlah menarik. Sesuai untuk seisi keluarga tak kisah besar kecil tua muda. Pakej masuk RP 180K satu kepala untuk pakej pelampung, makan tengahari, kasut getah, bayaran untuk jeep pengangkut, dan jugak pakej sunburn!

10. Ada kisah disebalik Gua Pindul. Saya lupa. Tapi yang saya ingat adalah mitos mengenai batu-batu dalam gua. Ada satu batu mutiara, bentuknya macam Prambanan Temple terbalik.

Dikatakan kalau perempuan yang lalu bawah batu mutiara, akan cantik elok paras rupa dan awet muda. Saya pun apa lagi, berhenti terus bawah batu tu, ternyata bila keluar gua, mitos itu berhasil! Banyak cantik muka kau! Haha.

11. Di kawasan Gua Pindul ada disediakan kamar mandi, kamar kecil dan kamar berfikir (membuang). Ada kedai jual sabun, celana dalam, celana luar, selipar dan macam-macam lah! Jadi kalau yang datang sini, tak sediakan baju mandi, ngak apa-apa, kat sini semua beres!

12. Ada banyak candi di Jogja. Yang sempat kami singgah adalah di Prambanan Temple. Tiket masuk RP 325k seorang dan digalakkan pergi waktu tengahari terik, sebab gambar confirm cun! Ambil gambar sampai kenyang! Batu-batu candi yang ada di sana adalah dari batu gunung Merapi. Dikatakan kuat, utuh dan kukuh. Tak perlu simen antara batu, cuma di susun-susun aja!

13. Di sini saya belum jumpa pengamen atau pengemis. Di kawasan lain, saya tak pasti. Siap ada signboard, jangan bagi wang recehan kepada pengemis ni. Memang dia nak basmi pengamen.

Bagi mereka, pengamen ni boleh bagi impak buruk kepada pelancong luar takut ngak aman, ngak selesa gitu. Ini pak supir yang cakap.

Secara jujurnya Jogja ni sangat sesuai untuk mereka yang sukakan aktiviti, yang suka makan macam saya dan yang memang suka selfie macam saya jugak. Sebab semua tempat yang dibawa semuanya menarik dan lawa! Confirm memory phone penuh dengan gambar! Tak menyesal oi. Sebelum ni saya rasa Jogja ni macam biasa-biasa je tapi saya silap. Jogja sangat best dan penuh dengan aktiviti.

Jangan risau , jangan buntu. Di sini banyak Pak Supir yang berpengalaman. Tanya apa saja, nak pergi mana, nak aktiviti apa, bilang saja dong! Sediakan wang aja.

Oh ya jangan lupa badan kena fit sebab seawal pukul 4 pagi dah kena keluar dari hotel untuk ke tempat-tempat menarik! Panjat bukit, turun bukit, flying fox, naik jeep off road bergoncangan, naik pelampung, titi gantung memang memerlukan extra energy! Tapi syok! Pengalaman yang tak akan dapat di mana-mana. Dah lah murah pula tu. Flying fox di sini cuma RM 5 sahaja sekali jalan.

Baca lagi: 25 Lokasi Menarik Yang Sempat Kami Terjah Sewaktu Travel 5 Hari Di Yogyakarta


Tip Dan Itinerari Bercuti Dengan Motorhome Bersama Anak Kecil Di Western Australia

Berakhir sudah trip motorhome keluarga kecil kami ke Western Australia (WA). Sesungguhnya ianya pengalaman bercuti bersama anak anak yang amat seronok dan tidak akan dilupakan!

Dari Perth kami naik ke North WA up to Cervantes dan turun ke Fremantle dan seterusnya ke South region of WA up to Albany. Total road trip 6 hari 5 malam kami hampir 2000km!

Ramai kawan kawan yang private messages kami bertanya tentang pengalaman trip motorhome kami ini. Segan juga nak bercerita tentang pengalaman kami yang cuma secebis ini.

Tapi dengan niat ingin ‘sharing’, kami ceritakan disini perkara-perkara penting yang perlu anda semua tahu tentang trip motorhome, budget, itinerary dan beberapa nasihat dari kami.

Pilih motorhome/campervan yg sesuai dgn bilangan ahli trip. Ketahui perbezaan antara motorhome dan campervan. Motorhome lebih besar. Ia macam lori, ada toilet, shower dan dapur sekali. Campervan pula macam van dan ada dapur sahaja. Tak ada toilet. Kalau menyewa campervan, kena guna public toilet atau toilet di camp site.

Ada beberapa jenama motorhome di Australia. Antaranya ialah Maui, Britz, Apollo, dan Kea. Kami memilih Britz 6 Berth Frontier kerana ciri-cirinya yang boleh memuatkan sehingga 6 org penumpang, seat can convert jadi 3 katil dan tiada sekatan antara ruang pemandu dan ruang belakang. Jadi senang untuk pantau dan berkomunikasi dengan anak anak di belakang.

Tambahan pula seat anak anak di bahagian tengah, bukan di bahagian belakang sekali. Bonus point utk Britz Frontier ni. Tapi sesampainya di Aussie, kami diberi Maui River menggantikan apa yang kami bayar. Setahu kami, Maui jenis River ini kos sewa sehari 230AUD/day. Rezeki anak-anak apabila dapat yang lagi best tanpa tambahan bayaran!

Bagi yang anak ramai, paling penting kena tahu total child restraint permitted untuk kenderaan tu. Walaupon boleh occupied up to 6 people, ada motorhome/campervan yang benarkan total child 2 orang saja boleh naik disebabkan oleh anchor point untuk pasang car seat ada 2 sahaja.

Di Aussie, children under the age of 8 must wear an approved, properly fastened and adjusted child restraint. Jadi, kena check juga perkara ini sebelum book.

Kos sewa kenderaan ini bergantung kepada jenis kenderaan yang anda pilih. Makin besar dan lengkap makin tinggi kos. Kalau bawa anak-anak kena add on child seat/booster seat. Untuk motorhome kami, kos sewa 154AUD/day dan tambah 1 booster seat 36AUD, 2 child seat 72AUD dan charge guna kad kredit dan lain-lain. Boleh add on meja dan kerusi piknik tapi kami tak ambil sebab nak kurangkan kos. Piknik pakai kain alas sahaja.

Untuk bermalam, motorhome tak boleh parking sewenang-wenangnya di mana sahaja. Perlu bermalam di mana-mana camp site. Camp site di Aussie banyak. Ada yang persendirian dan ada yang diuruskan oleh company besar.

Camp site yang famous di sana adalah Big4. Keselamatan dan fasiliti di Big4 memang lengkap. 5 bintang! Kebanyakannya ada playground, pool, BBQ area, bilik air, laundry, iron room. Boleh booking online. Tapi tak semua tempat ada Big4.

Kalau tempat yang tak ada Big4, kami google dan emel personally camp site tersebut. Kos mengikut jenis parking site yang dipilih dan juga bilangan occupant. Ada beberapa jenis parking iaitu nonpowered site, grass powered site, paved powered site dan drive thru site (untuk caravan yang besar).

Untuk trip kami baru-baru ini, kos parking site ada yg serendah 48AUD dan setinggi 61AUD.

Semua kelengkapan dapur disediakan. Dari microwave, periuk kecil sehinggalah periuk besar, senduk, kain lap dapur, pencuci pinggan, pinggan mangkuk, gelas, cawan, cerek elektrik. Cuma samak/sertu dengan sabun tahara sebelum guna.

Boleh masak di mana-mana sahaja, asalkan motorhome berhenti, bukan sedang dipandu. Macam kami, untuk lunch biasanya kami akan cari spot menarik dan berhenti untuk masak. Memandangkan bukan semua tempat di luar bandar Perth ada restoran halal, jadi travel dengan motorhome yang ada kemudahan dapur ini, ia sangat memudahkan!

Motorhome juga dilengkapi dgn sink, toilet dan shower. Jadi nak ke toilet, tukar pampers anak, dan lain-lain jadi mudah. Tak perlu guna public toilet. Lagipun jamban di disana tiada paip air. Jadi kami dah tak perlu risau pasal tu.

Cuma apa yang anda semua perlu tahu, tangki najis motorhome perlu dikosongkan sekiranya penuh. Tangki najis x besar mana. Untuk kami berlima, suami perlu kosongkan setiap 2 hari. Cara untuk kosongkan najis, kena pergi ke Dump Area di camp site.

Ada yang tanya berbau tak ruang dalam motorhome sebab ada tandas. Tak perlu risau sebab lubang tandas ada penutup. Dan satu lagi, untuk elakkan berbau, kalau boleh aktiviti membuang air besar dilakukan di tandas camp site.

Pemanduan motorhome tidak susah seperti yang dibayangkan. Di Australia, stereng kenderaan di sebelah kanan sama seperti Malaysia. Pada mulanya suami risau juga sebab tak pernah bawa kenderaan sebesar tu. Tapi alhamdulillah everything turned out to be OK.

Jangan terkejut, kenderaan sana banyak besar dan panjang seperti ‘road train’. Tapi jangan risau, pemanduan orang sana sangat beretika dan mematuhi undang undang jalan raya. Tambahan pula, jalan raya di sana caravan friendly. Kebanyakan tempat tourist attraction ada sediakan parking utk caravan.

Kita tidak perlu memohon lesen international atau lesen khas untuk memandu motorhome. Just pakai lesen memandu kereta kita saja.

Soket (untuk cas telefon, cerek elektrik), aircond/heater dan microwave hanya boleh digunakan selepas cucuk power cord di camp site. Di camp site kena ambil yang jenis powered site. Media (tv/radio), water pump, peti sejuk, lampu boleh digunakan bila-bila masa tanpa plug in power cord.

Siaran TV boleh search apabila dah park di mana-mana. Masa motorhome bergerak kita boleh pasang DVD untuk anak-anak. Jadi, jangan lupa bawa DVD cerita kegemaran anak-anak.

Check in time camp site 2pm dan check out 10am. Pejabat di camp site tutup jam 5pm. Sekiranya dijangka check in lewat (after office hour), just contact mereka by email/call dan beritahu pukul berapa kita dijangka sampai. Mereka akan tinggalkan map, password toilet, password wifi (jika ada) dalam envelope di luar reception. Berurusan dengan mereka sangat mudah. InsyaAllah semua ok.

Apabila tiba di camp site, ada 3 perkara penting yang perlu dibuat. Pertama, plug in power supply. Plug ada di box atas tiang di kawasan belakang parking site masing-masing. Power supply box biasanya share antara 2 atau 4 parking site.

Kedua, sambungkan waste water (air dari sinki dapur dan shower) ke lubang waste yang disediakan. Setiap parking site ada satu lubang waste masing-masing.

Ketiga, isi air bersih dalam tangki. Biasanya lepas seharian travel, air dalam tangki akan berkurang lepas guna untuk masak, ambil wuduk, buang air kecil dan lain-lain. Jadi, bila tiba di camp site, kita penuhkan balik.

Harga minyak berbeza di setiap tempat dan juga stesen minyak. Mengikut pemerhatian kami, harga minyak di bandar Perth atau bandar besar seperti Albany lebih murah berbanding di pekan kecil.

Jadi untuk penjimatan, rancanglah untuk mengisi minyak di Perth atau di bandar besar. Full tank motorhome kami lebih kurang 90AUD. Di WA, cara mereka isi dahulu minyak dan bayar kemudian di kaunter dalam. Boleh bayar guna cash atau kad kredit visa.

Bajet ini untuk 2 orang dewasa, 2 orang kanak-kanak dan seorang bayi.

1. Tiket flight returns (include meals both ways and luggage 40kg both ways): RM3165
2. Stok makanan dari Malaysia: +/- RM50
3. Sewa Motorhome: 1328 AUD
4. Kos untuk return motorhome tanpa perlu refill minyak dan gas LPG full: 79AUD
5. Campsite: 279AUD
6. Fuels: 181AUD
7. Taxi fares: 32 AUD (Airport to Britz Office) + 32 AUD (Britz office to Airport)
Groceries (pampers, minyak, tisu sabun basuh pinggan, telur, roti, biskut dll): 100AUD
8. Laundry: 6AUD
9. Makan di luar: 32AUD (Kailis, Frementle) + 43.70 AUD (Istanbul Turkish Delight, Albany)
10. Entrance fees to attractions places: 12AUD/car ( Pinnacles Dessert) + 21AUD (Cape Leeuwin) + 66AUD (2 Dewasa + 1 kanak2, 3 tahun ke bawah percuma)
11. Sewa Sandboard: 10AUD/hour, Deposit 50AUD returnable
12. Souvenirs: 175AUD

Hari 1 – Landing Perth, Pick up motorhome, Shopping groceries, bermalam di Pinnacles Holiday Park.

Hari 2 – Pinnacles Dessert, Sandboarding di Lancelin, Fremantles (shopping sourveniers di Eshed Market, Dinner Fish & Chips di Kailis), bermalam di Woodman Discovery Holiday Park.

Hari 3 – Secret Harbour ( Rockingham), Dolphin Quay (Mandurah), Kombaana Bay dan Ocean Drive (Bunburry), Bussleton Jetty (Bussleton), bermalam di Turners Caravan Park, Augusta

Hari 4 – Cape Leeuwin (Augusta), Albany Wind Farm,The Gap and Natural Bridge (Albany), bermalam di Big4 Middleton Beach Holiday Park.

Hari 5 – Bertolak balik ke Perth, Caversham Wildlife Park di sebelah petang, Shopping di Big W Midland, lepaking Elizabeth Quay di sebelah malam. Bermalam di Discovery Holiday Park-Perth.

Hari 6 – Kings Park. Return motorhome pada pukul 12 tghari. Bertolak ke airport sejurus selepas itu. Departing 4.40pm from Perth Airport. Alhamdulillah selamat sampai Malaysia pukul 10 malam. Jangan lupa pre book meal untuk dinner. Nasib baik kami dah book meal, semua kelaparan masa ini.

Itulah antara perkara-perkara penting yang perlu kawan-kawan semua tahu sekiranya merancang trip motorhome seperti kami.

Nasihat dari kami bagi yang merancang untuk travel dengan motorhome bersama anak-anak:

1. Just do it! Walaupun ada yang kata anak-anak kecil tak appreciate lagi, tak ingat kenangan semua tu. Tapi bagi kami suami isteri, cukuplah kalau kami yang ingat kenangan itu.

2. Enjoy small things while travel, because they are actually the best thing!

3. Plan simple itinerary dan expect delays supaya kita tak stress dan anak-anak pun happy.

It is OK to cancel the itinerary atau tempat yang kita rancang untuk pergi sekiranya ada perkara/masa tak mengizinkan. Allah plan is the best.

First day kami cancel aktiviti intinerari kami disebabkan anak-anak kepenatan dan mengantuk tak cukup tidur. Flight kami 12 malam. Aktiviti yang sepatutnya adalah melawat Pinnacles Dessert dan sandboarding di Lancelin. Kami tunda keesokkannya.

Hari first day kami berhenti tidur di Back Beach, Lancelin dan makan cucur mama goreng di tepi pantai. Hari second last day sepatutnya aktiviti shopping di Murray St dan Hay St.

Tetapi disebabkan aktiviti Caversham Wildlife Park tertunda disebabkan perubahan itinerari, kami sepakat cancel aktiviti shopping dan bawa anak-anak ke Caversham Wildlife Park.

Yang penting anak-anak gembira dapat jumpa kangaroo dan koala. Anak-anak happy, kami pun happy. Yes Allah plan is the best!

5. Berhati-hati memandu di luar Perth terutamanya menjelang petang dan malam.

Banyak kangaroo mulai berkeliaran dan melintas jalan. Sepanjang road trip kami, beberapa kali juga kangaroo melintas jalan di hadapan motorhome kami. Tapi, alhamdulillah tiada apa-apa berlaku. Kami lihat ada juga bangkai kangaroo di tepi jalan raya, mungkin mati akibat dilanggar.

Yang paling penting, kerjasama suami isteri. Thanks to suamiku yang punya daya kepimpinan keluarga dan kerjasama yang tinggi. Travel dengan motorhome ni, kena pasang katil dan kemas katil. Mama masak, papa kemas katil, main dengan anak-anak. Alhamdulillah semua jadi mudah.

Semua pemandangan sepanjang road trip 6 hari di WA masyaAllah sangat cantik. Tapi yang amat terkesan di hati saya adalah pemandangan menuju ke Cape Leeuwin, Augusta dan pemandangan lautan di belakang Cape Leeuwin di mana Southern Ocean bertemu Indian Ocean.

Bagi suami pula, beliau memilih Albany Wind Farm sebagai the best view of the road trip.

Terima kasih Puan Azlin Ahmad, seorang rakyat Malaysia yg menetap di Perth. Berkenalan melalui FB, walaupun tak pernah berjumpa, tapi beliau sangat membantu. Terima kasih atas perkongsian info di TCCP dan sudi melayan pertanyaan saya melalui FB chat.

Semoga perkongsian dari kami sedikit sebanyak dapat membantu kawan-kawan membuat perancangan trip percutian motorhome anda.


Tip Menggunakan Media Sosial Yang Betul Apabila Berkomunikasi Dengan Orang Atasan

Ini adalah tip menggunakan media sosial (mesej FB, Whatsapp, Telegram dan lain-lain) yang betul apabila berkomunikasi dengan orang atasan seperti bos/ pensyarah/ supervisor/ cikgu.

1. Elak menggunakan perkatan ‘huhuhu’, ‘hihihi’, hihuhahi’ dalam apa jua ayat atau pernyataan.

Contoh: “Dr. Siti, saya tak dapat datang hari ni sebab kucing saya senggugut, huhuhuhuhuhu.”

2. Tidak perlu gunakan emoticon negatif.

Contoh: “Bos, saya tak dapat siapkan kerja tu hari ni ????????.”

3. Jangan kerap menggunakan singkatan-singkatan.

Contoh: “Sy x phm soklan no10. Apsal ssh sgt sy xbley nak buat. Kwn sy dye bley buwat.”

4. Jangan campur penggunaan huruf besar, huruf kecil dan nombor.

Contoh: “B0leH x SaYa nAk quIt BeLaJAr?”

5. Jangan guna tanda soal ‘?’ dan tanda seru ‘!’ lebih daripada sekali!!!

Contoh: “Kat mana?????? Saya dah sampai depan pintu bilik ni!!!!!”

6. Menulis e-mail dengan gaya profesional, ayat lengkap dan mesti lengkap dengan nama di bawah sekali.

7. Melalui mesej, jangan mengharap mereka akan balas dengan segera.

Mereka mungkin sedang menguruskan kerja lain seperti mesyuarat, memandu dan sebagainya.

Ada beberapa lagi tetapi 7 tip ini adalah yang paling penting. Ini adalah cara berkomunikasi sahaja, bukan cara hendak hantar assignment atau tesis, atau cara hendak habiskan eksperimen dengan cepat dan sebagainya. Semoga memberi manfaat.

BACA: 10 Alasan Untuk Anda ‘Left Whatsapp Group’


5 Tip Bijak Ketika Dikritik Ini Boleh Elak Anda Cepat Sentap

Cepat sentap bila kena kritik? Tenang sahaja, itu menunjukkan deria perasaan anda masih lagi berfungsi dengan baik. Sudah menjadi lumrah manusia tidak suka kritikan. Alasannya mudah, kritikan boleh membuatkan orang lain melihat anda teruk, atau bersalah.

Tindak balas sesebuah kritikan berkait rapat dengan emosi, jadi tidak hairanlah mengapa  sesetengah individu cepat sangat sentap apabila dikritik. Kritikan boleh jadi positif atau negatif, ia bergantung pada keadaan dan cara penyampaian si pengkritik. Sebab itu wujudnya ayat ‘kritikan membina’.

Oleh itu jom kita ketahui apakah tindakan yang harus diambil ketika dikiritik supaya kritikan itu dapat memberi manfaat kepada anda.

Seperti yang dinyatakan di atas, emosi biasanya mengawal diri anda ketika dikritik oleh orang lain. Meskipun sesebuah kritikan tersebut langsung tidak wajar pada pendapat anda, namun jangan sesekali cuba berusaha bermati-matian membela diri.

Menampilkan sikap emosi seperti ini hanya membuatkan anda kelihatan keras kepala dan susah diajak bekerjasama.

Bertenang dulu, dengar dan fikir baik-baik sebelum membantahnya. Apabila si pengkritik sedang berbicara, jangan menalan mentah-mentah semuanya. Ubah perspektik kritikan menjadi pendapat atau pandangan. Ambil yang baik-baik sahaja.

Sudah nama pun manusia, mana ada yang sempurna. Ada jenis manusia yang suka mengkritik tanpa hiraukan perasaan orang lain, kritikan jenis ini kritikan pedas namanya. Maka, sebelum anda dikritik, lebih elok untuk belajar menerima kekurangan diri sendiri.

Menyedari kekurangan diri membuatkan anda bersikap terbuka apabila menerima kritikan. Tak guna kalau nak berdebat, lebih baik perbaiki kekurangan diri. Kadang-kala kritikan itu ada benarnya, cuma susah nak diterima.

Kunci utama untuk bahagia adalah berfikiran positif dalam segala hal termasuk apabila menerima kritikan. Walaupun sukar dilakukan, sentiasa latih diri untuk sentiasa berfikiran positif.

Jika anda memang tidak boleh menerima kritikan dari seseorang begitu sahaja, perkara yang boleh anda lakukan andalah mendapatkan pengesahan. Tanya dan bincang baik-baik dengan si pengkritik, itu pun jika anda cukup yakin bahawa kesalahan yang anda lakukan bukanlah besar sehingga boleh memburukkan keadaan.

Mudahkan? Tak perlu bertikam lidah, stress, marah, ataupun sentap jika dikritik. 5 tip ini sangat gampang boleh anda praktikkan ketika dikritik.

Nota editor: Gampang diambil dari bahasa Indonesia yang bermaksud mudah atau senang.


Tip Bina Rumah Atas Tanah Berstatus Pertanian

Nota Editor: Nota ini diterbitkan semula di Vocket dengan kebenaran Mahligai Idaman, iaitu syarikat pemaju perumahan di negeri Kelantan, Terengganu dan Pahang. Semoga nota ini membantu anda membuat keputusan yang lebih baik semasa membina rumah.

Terdapat sebilangan dari kita mewarisi tanah ibu bapa yang kebanyakannya status tanah masih berstatus pertanian.

Kebiasaannya, saiz tanah ini melebihi 1 ekar. Jadi, apakah boleh kita bina rumah diatas tanah berstatus pertanian?

Sesetengah majlis daerah masih memberikan kelulusan pelan rumah yang akan dibina di atas tanah status pertanian.

Mungkin disebabkan faktor tanah pertanian dan faktor zoning di sesebuah kawasan menyebabkan mereka masih membenarkan kelulusan pelan atas tanah pertanian.

Pinjaman perumahan untuk kakitangan kerajaan membenarkan pinjaman diberikan kepada pemohon yang ingin membina di atas tanah pertanian. Tetapi masih tertakluk kepada syarat nombor 1, iaitu pelan rumah perlu diluluskan oleh majlis daerah.

Jika majlis daerah mewajibkan tukar dahulu status tanah ke bangunan, mahu tidak mahu pemohon perlu tukar juga walaupun pinjaman kerajaan tidak mewajibkannya. Kuncinya, yang meluluskan pelan rumah adalah majlis daerah.

Kebanyakan majlis daerah sudah mewajibkan pemilik tanah untuk menukarkan status tanah pertanian ke status bangunan bagi syarat kelulusan pelan rumah.
Ini bermaksud, permohonan kelulusan pelan hanya diberikan apabila tanah sudah ditukar status atau sedang dalam proses ditukar status.

Perlu diingat, pemohon tidak dapat menghantar permohonan pinjaman perumahan kakitangan kerajaan selagi pelan rumah tidak diluluskan oleh majlis daerah.

Majoriti pinjaman bank mewajibkan tanah ditukar status kepada status bangunan walaupun sesetengah majlis daerah meluluskan pelan bagi status pertanian. Ini bermaksud, walaupun pelan itu sudah lulus di peringkat majlis daerah, bank akan menggunakan polisinya untuk menolak pinjaman bagi tanah berstatus pertanian.

Ini disebabkan pihak bank juga mahu melindungi kepentingan mereka yakni jika terdapat kegagalan bayaran pinjaman, banglo yang akan dilelong itu lebih tinggi nilainya jika ia berada dalam tanah berstatus bangunan.

Bagaimana pula jika kita buat rumah secara tunai?

Jawapannya, jika kita buat ikut prosedur majlis daerah, kebanyakan tanah perlu berada dalam status bangunan sebelum pelan rumah diluluskan.

Tetapi, jika kita tidak mengikut prosedur majlis daerah, itu cerita lain.

Pada kami tukarlah status tanah anda walaupun majlis daerah di tempat anda tidak mewajibkan begitu bagi permohonan pelan rumah.

Kos tukar status adalah berbeza mengikut setiap daerah dan kosnya tidaklah mahal. Anda boleh rujuk kos di pejabat tanah masing-masing.

Biasanya premium tukar status sekitar RM 1.00-1.40 setiap meter persegi (sekali lagi, sila rujuk pejabat tanah di kawasan anda kerana kadar ini tidak sama dan boleh berubah).

Kalau tanah anda 1 ekar jadi saiznya dalam meter persegi adalah 4047. Kos tukar status, katalah contoh premium tukar status RM 1.40 per sq meter; 4047 sq meter x RM 1.40 = RM 5,665.

Apakah nilai RM 5,665 ini mahal bagi tanah seekar?

Baik, mari kami ceritakan sebuah kisah benar yang berlaku bulan lepas.

Seorang kakitangan awam telah pun mempunyai rumah dan tanah di Buloh Poh, Ketereh. Beliau telah pun membina rumahnya di atas tanahnya sendiri pada tahun 2003 dengan pinjaman kerajaan. Dan tanahnya masih berstatus pertanian dengan keluasan lebih 1 ekar.

Pada waktu itu, Majlis Daerah Ketereh memberi kelulusan pelan rumah di atas tanah pertanian. Jadi, beliau pun tidak tukar status sebab tidak nampak kepentingan tukar status.

Tahun 2015, kerajaan pusat memutuskan untuk mengambil tanahnya bagi tujuan pembinaan lebuhraya. Dan kerajaan membayar pampasan rumah dan tanah 1 ekarnya dengan harga RM 600,000.

Walhal, jika tanahnya berstatus bangunan, nilaian rumah dan tanahnya adalah RM 1 juta. Beliau tepuk dahi apabila datang bertemu kami ketika beliau mencari rumah baru bagi menggantikan rumah lama yang akan diambil pihak kerajaan.

Dan beliau mengatakan kekesalannya tidak tukar status tanahnya dahulu. Kos tukar status tanahnya mungkin sekitar RM4-5k sahaja, tetapi beliau kerugian hampir RM400 ribu akibat perbezaan nilaian tanah berstatus pertanian yang murah.

Jadi, anda tahu mengapa kami galakkan untuk menukar status tanah anda.

Moga artikel ini bermanfaat untuk semua.

BACA: Ruang Halaman Dalam Rumah Teres Inspirasi Eropah Jadi Penyeri Kediaman

BACA: Rumah Kedai Lama Di Pulau Pinang Diubahsuai Menjadi Hotel Butik Yang Mewah Dan Esklusif

LIKE dan FOLLOW Vocket di Facebook serta Instagram


Lelaki Ini Dedah 12 Tip Bisnes Untuk Orang Muda Awal 20-an

Nota Editor: Terima kasih kepada Tuan Hasbul 'Ariff, seorang usahawan muda, kerana sudi menulis dan berkongsi penulisan ini di The Vocket. Semoga nasihat ini menjadi pedoman di hati anda yang minat berbisnes.

Buang ego aku pelajar cemerlang, aku sudah bijak pandai sebab masuk U, bapak aku sudah kaya.

Barulah diri kita bersedia menerima lebih banyak ilmu bisnes. Baca buku atau bergaul dengan senior bisnes.

Cuti semester, tawarkan diri untuk bekerja dengan orang bisnes sama ada dibayar atau tidak. Sebaiknya, bekerja di syarikat trading.

Belajar kenal pasaran. Turun padang buat aktiviti pemasaran dan jualan. Walaupun kita malu menjual, tujuan kita untuk belajar kenal pelanggan.

Hadir event-event bisnes walaupun perlu naik bas turun KL.

Jangan terpengaruh nak join mana-mana bisnes sebab ditunjukkan kereta mewah sederet.

Mulakan bisnes dengan modal di bawah RM500. Jangan guna duit PTPTN.

Habis belajar, jika rasa mahu bekerja dahulu, pilih syarikat kecil yang kita boleh belajar banyak perkara. Pilih syarikat yang mampu mengajar kita sebanyak mungkin ilmu bisnes.

Jauhkan diri, pekakkan telinga daripada buaya-buaya yang menawarkan peluang keuntungan mudah. Labur duit, duduk diam dan dapat pulangan bulan-bulan. Walaupun mesej mereka nampak Islamik. Walaupun mereka mengaku adik menteri atau kerabat di-raja sekalipun.

Jika dah bekerja, jangan gatal-gatal buat personal loan sebab nak join bisnes. Pegang tip no 6, modal bawah RM500. Jika rasa berduit sangat pun, jangan bermodal lebih RM2k.

Jika boleh buat pilihan, pilih untuk tidak tinggal bersama ibu-bapa terutamanya LELAKI. Kita belajar untuk berdikari. Kecuali atas sebab yang tidak dapat dielakkan.

Bro, jangan buat bisnes sebab ghairah nak kejar title dan nak nampak hebat di mata orang. Otak akan jadi kurang waras dalam membuat keputusan. Makin banyak rugi nanti.

Tentukan segmen pelanggan, kenali mereka, tawarkan sesuatu sebagai tukaran nilai, jaga mereka, tambah nilai hidup mereka, jadikan hidup mereka lebih mudah, lebih senang, lebih cepat, lebih sihat dan pelbagai nilai lagi dengan produk kita.

Belajar kembangkan syarikat, belajar bangunkan ahli pasukan, lantik orang betul untuk jaga kewangan syarikat dannn banyak lagi!

Setakat ini je dulu. Lain kali saya sambung.

Tip nombor berapa anda paling suka? Taip di ruangan komen.

BACA: 10 Tip Survival Dan Ikat Perut Untuk Pelajar Universiti

BACA: Beginilah Gaya Rumah Teres Salah Seorang Billionaire Termuda

LIKE dan FOLLOW Vocket di Facebook serta Instagram


7 Tip Bagaimana Buat ‘Playroom’ Anak Yang Menarik Dan Berfungsi

Playroom untuk kanak-kanak merupakan suatu idea yang amat menarik untuk kanak-kanak disebabkan oleh beberapa faktor. Faktor yang paling utama selain mewujudkan tempat khas untuk kanak-kanak bermain adalah bilik tidur anak anda akan lebih kemas dengan adanya bilik lain yang khas untuk kanak-kanak bermain.

Walaubagaimanapun tidak menjadi kesalahan untuk membuat playroom kanak-kanak di dalam ruang spesifik di dalam kamar tidur anak anda.

Bagaimana untuk membuat playroom kanak-kanak yang menarik? Jom kita baca tip untuk menjadikan playroom kanak-kanak lebih menyeronokkan dan seterusnya mewujudkan suasana yang ceria untuk mereka.

Perkara pertama yang perlu diambil kira sebelum menghias bilik bermain atau playroom anak anda adalah mendahulukan keselamatan mereka.

a. Bagi kanak-kanak kecil, guna kotak simpanan yang diperbuat daripada bahan yang lembut. Elakkan menyimpan bekas simpanan yang berat di atas almari agar ia tidak ditarik dan terjatuh pada kanak-kanak. Pemilihan perabot, mainan, cat dan jenis kain perlu dipertimbangkan sebelum digunakan untuk dekorasi.

b. Hias bilik dengan ringkas dengan memastikan tiada lebihan alas meja yang tergantung, sumber elektrik yang terdedah, dan tiada bucu tajam yang boleh membahayakan kanak-kanak.

c. Elakkan juga menggunakan hiasan yang menggunakan bahagian-bahagian kecil yang boleh dicapai dan dimakan oleh kanak-kanak.

Kanak-kanak biasanya suka menconteng dinding berbanding buku atau kertas kerana merasakan dinding lebih luas dan menyeronokkan. Salah satu idea yang boleh menyelesaikan masalah ini, pada masa yang sama menjadikan playroom lebih menarik adalah dengan menukarkan dinding bilik kepada sebuah papan tulis.

‘Chalkboard paint’ atau cat papan kapur kini boleh didapati dipasaran di mana cat ini hanya perlu dicat pada permukaan kasar seperti dinding, plastik dan kayu dan permukaan tersebut sudah boleh digunakan sebagai papan tulis.

Usah dibuang hasil karya seni anak anda kerana ia boleh ditampal di dalam playroom anak anda. Ini boleh membuatkan kanak-kanak lebih menghargai hasil kerja tangan mereka dan pada masa yang sama ia boleh dijadikan hiasan bilik yang boleh didapati percuma tetapi menjimatkan untuk anak anda.

Sediakan ruang khas untuk hasil kerja seni kanak-kanak. Anda cuma perlu membeli papan gabus atau lebih jimat lagi membuat sendiri papan menggunakan polistrin untuk membuat sudut seni anak anda.

Penyelidikan oleh Kaya dan Epps (2004) menunjukkan warna mempunyai hubungan dengan emosi seseorang. Bagi mewujudkan suasana yang ceria untuk playroom anak anda, anda boleh membeli mainan, perabot dan barang-barang yang berwarna terang dan berwarna-warni.

Ini adalah untuk mewujudkan suasana dan positif dan harmoni di dalam playroom anak anda. Sebagai cadangan, anda boleh menggunakan bekas penyimpanan dan dekorasi yang berwarna warni untuk menjadikan playroom lebih menarik. Selami hati anak anda dan pilihlah warna yang bersesuaian dengan jiwa mereka.

Anda juga boleh menetapkan tema untuk playroom anak anda sebagai contoh tema warna merah jambu, bola sepak, hidupan laut, animasi kartun Frozen dan sebagainya.

Lebih menyeronokkan lagi jika anak anda menentukan tema tersebut agar mereka lebih berasa gembira bermain di dalam playroom mereka. Kanak-kanak masih lagi kecil dan mempunyai dunia mereka yang tersendiri.

Biarkan mereka menikmati dunia kanak-kanak yang penuh fantasi kerana mereka hanya berpeluang merasainya sekali sahaja seumur hidup mereka.

Kadangkala kita sebagai ibu bapa merasakan kita sudah melakukan yang terbaik untuk anak kita. Namun adakah pemilihan yang dibuat menjadi minat anak-anak kita?Playroom anak anda akan lebih menarik jika anda tahu minat dan kecenderungan anak anda.

Sebagai contoh, jika anak anda gemar membaca anda mungkin boleh memperbanyakkan lagi koleksi bahan bacaan dan membuat mini perpustakaan di rumah. Jika anak anda suka melukis, pupuk minat mereka dengan menyediakan peralatan yang bersesuaian seperti alat mewarna yang mencukupi, buku lukisan dan sebagainya.

Terdapat pelbagai cara untuk menjadikan playroom anak-anak lebih menarik. Tiada peraturan yang tetap dalam merealisasikan impian tersebut. Lakukan sedikit kaji selidik dan ikutlah naluri anda dan empati terhadap anak-anak anda.

Ya, bajet kita menentukan bagaimana sebuah playroom disediakan. Bajet ini juga boleh dipengaruhi faktor kreativiti di mana kita tidak semestinya membeli atau menyediakan perkakasan baru. Dengan kreativiti, kita boleh guna semula apa yang ada untuk dijadikan sebahagian daripada playroom anak-anak.

Meskipun ianya barang terpakai, barangan baru, ada bajet banyak atau sikit, kita tetap perlu pertimbangkan 6 faktor di atas sebelum memulakan projek ini.


5 Tip Memburu Kerja Untuk Graduan Mengikut Pengalaman Saya

Hampir setahun terlibat dalam talent & skill development, bertemu pakar penasihat kerjaya, bengkel mengenali diri, menyelami dunia dan emosi orang yang diberhentikan kerja. Yang akhirnya saya memutuskan untuk berhenti kerja bagi memahami perasaan itu sendiri. I felt how desperate it is. But, we need to face the reality. Move on.

Lain-lain isu seperti gaji dan lambakan graduan, peluang pekerjaan yang semakin menipis ditambah dengan ekonomi yang kurang memberangsangkan – sedikit sebanyak memberi kesan. Poin di bawah saya harap boleh menjadi nilai tambah kepada persiapan untuk menghadapi persaingan yang semakin tinggi.

Apa tujuan resume? Ini perkara penting yang perlu kita hadam. Tidak lain, resume menjadi alat (baca: marketing tool) untuk kita dipanggil temuduga. Bagaimana kita ‘beraksi’ semasa proses temuduga, itu cerita lain. Lantas pertamanya, bagaimana mahu ‘menjual’ resume agar ianya ‘dibeli’ oleh syarikat/majikan?

Kenal pasti ‘selling point’ untuk di’highlight’kan. Antaranya: First Class/High CGPA, high-impact research, pengalaman kerja, anugerah kecemerlangan kepimpinan, team leader for international activities, entrepreneur skill, dll.

Fikir, gali dan cari apa kemahiran (skills), nilai (value) dan kekuatan (strength) yang anda punyai. Apakah item-item itu padan dan cocok dengan jawatan yang dimohon. Atau bagaimana anda mahu menyakinkan majikan bahawasanya – saya lah orang layak untuk jawatan ini berdasarkan skills, value, dan strength yang saya miliki.

Be specific! ‘Generalization of resume’ tidak akan membantu. The employee will only hire you if you are really suit with that position, depends on your skills, value and your strength!

2 muka surat sudah memadai.
i. (Nama, No.Tel, Email, Alamat)
ii. Career summary / summary statement (lebih kurang macam abstrak; menjelaskan keseluruhan isi resume – siapa anda secara ringkas – overall experiences)
iii. Achievement / Work Experience
iv. Education & Language
v. Extra curricular activities

Saya sendiri lebih 100 kali edit resume untuk menjadikan ianya spesifik dan cocok (baca: suit) dengan jawatan yang dipohon. Keep improving your resume time by time!

LinkedIn, Jobstreet, maukerja.my, jobstore.com, WOOB, mystarjob.com dll. Saya galakkan anda wujudkan sekurang-kurangnya profil di Jobstreet dan LinkedIn.

Bagi yang belum bekerja, anda juga sebenarnya sudah punyai kerja iaitu – mencari kerja. Jadi, pastikan setiap pagi – anda melakukan kerja anda dari 8am-5pm. Tetapkan target berapa resume sehari yang perlu keluar dan tetapkan jangka masa untuk ‘follow up’.

Sedikit tips temuduga yang saya boleh kongsi.

i. Masuk bilik temuduga, ‘greetings’ dan terus hulur salam. It will show your level of confidence. 30 saat pertama ini sangat penting – dan kadangkala menjadi faktor penentu samada anda akan diambil bekerja atau tidak. First impression!

ii. Di akhir sesi, kebiasaanya panel akan bertanya – ‘Do you have any questions?’ Tolong sediakan soalan anda. Nampak juga lah yang kita teruja dengan peluang ni. Teruja bukan terdesak yah!

iii. Ini penting dan jarang orang buat. Habis temuduga, petang atau malamnya anda boleh tulis satu ‘thank you email’  kepada panel penemuduga. Be different guys! (Ada banyak contoh di Google.

iv. Seminggu atau dua minggu selepas temuduga – please do follow up email. Ini juga menjadi salah satu faktor kenapa anda yang dipilih berbanding calon lain.

Saya sendiri pernah prepare dan pitch power point resume presentation in order to show them – why they should hire me. Again, be different! Tapi saya tak dapat pun kerja tu. Haha.

Ini juga penting sebab dah selangkah ke depan. Maknanya kita dah jumpa dengan recruiter secara bersemuka berbanding permohonan melalui emel.

Faktanya: Karnival ini memang sesak.
Masalahnya: Takkan kau nak berhimpit dalam kelemasan orang ramai.
Solusinya: Buat research awal. Senaraikan siap-siap target company dan jawatan. Hari kejadian, boleh datang terus ke target booth, repo-take email contact, drop resume, etc.

5. Minda separa sedar (unconscious mind) – Law of Attraction

Minda kita terdiri daripada minda sedar dan separa sedar.

Manakala, tubuh kita pula terdiri daripada jirim yang sentiasa mengeluarkan gelombangnya yang tersendiri. Dalam kitab lama Tauhid ada cerita, dalam pembuktian sains pun sama.

Jadi, pastikan minda separa sedar kita terus berfungsi untuk mencapai matlamat kita. Biar dia embedded dalam minda kita. Yang akhirnya, gelombang itu akan lebih kuat bergetar dengan jirim lain yang satu lagi. Seterusnya mengeluarkan aura positif.

Law of Attraction – tampal peringatan di dinding, meja, laptop. Suarakan matlamat anda ibu-bapa, berjumpa dengan orang yang mempunyai matlamat yang sama, membaca buku berkenaan matlamat yang anda ingin gapai, dll. Biar kuasa/aura itu terus mencari gelombang-gelombang yang ia ‘selesa’. Payah betul mau hurai benda ni.

Ini sekadar 5 poin yang mungkin kita boleh teliti. Banyak lagi. Tapi, mungkin lain waktu.

Baca lagi: 10 Persediaan Asas Sewaktu Hadiri Temuduga Buat Bakal Graduan